MBSA anjur pertandingan memancing hujung Oktober, hadiah cecah lebih RM30,000

CYBERJAYA: Majlis Bandaraya Shah Alam (MBSA) akan menganjurkan pertandingan memancing bersempena sambutan ulang tahun ke-22 bandar raya berkenaan.

MBSA dalam satu hantaran di Facebook rasminya memaklumkan, hadiah lumayan bernilai lebih RM30,000 menanti para pemenang.

“Sempena Ulang Tahun Bandar Raya Shah Alam yang ke-22, MBSA melalui Jabatan Landskap akan mengadakan Pertandingan Memancing Shah Alam Tahun 2022 pada 30 Oktober 2022 (Ahad) di Taman Tasik Shah Alam jam 8.00 pagi.

“Orang ramai di jemput sertai kerana hadiah wang tunai yang lumayan disediakan kepada para pemenang,” tulis MBSA pada Selasa.

Dengan bayaran yuran penyertaan bernilai RM100 bagi setiap joran, pemenang utama bakal membawa pulang wang tunai sebanyak RM20,000 manakala naib juara pula akan menerima wang sebanyak RM10,022 dan tempat ketiga menerima RM2,022.

Pada masa sama, sebanyak 15 peserta bakal dipilih bagi menerima saguhati bernilai RM200.

Justeru, sebarang pertanyaan berhubung penyertaan boleh hubungi Jabatan Landskap, MBSA di talian 03-5510 5133 sambungan 1660 atau 1284.

Author

Diyana Rahip

View all posts

View all posts


Penjawat awam antara enam individu ditahan berkaitan kehilangan barang kemas

IPOH: Polis menahan enam individu termasuk empat penjawat awam disyaki terlibat dalam kes berkaitan kehilangan barang kemas dengan anggaran nilai RM14,200 di rumah kongsi di sekitar Pantai Remis pada 29 Oktober lepas.

Ketua Polis Perak, Datuk Mohd Yusri Hassan Basri berkata, pihaknya menerima laporan daripada seorang lelaki warga Myanmar yang bekerja sebagai buruh binaan pada pukul 10 malam.

“Kehilangan barang kemas itu ialah milik seorang daripada rakan wanitanya yang tinggal di rumah kongsi.

“Hasil soal siat bersama pengadu mendapati terdapat empat penjawat awam telah ke rumah kongsi pengadu dan menggeledah rumah sebelum menyedari barangan kemas milik rakannya hilang,” katanya dalam satu kenyataan.

Mohd Yusri berkata, pihak polis kemudiannya telah menahan kesemua suspek di beberapa lokasi bagi menjalankan siasatan di bawah Seksyen 380 Kanun Keseksaan. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Tambah baik undang-undang rasuah, hukuman perlu lebih berat – Pemerhati

KUALA LUMPUR: Di sebalik pelbagai usaha dilaksanakan oleh kerajaan dan pihak berkepentingan bagi menangani isu rasuah di negara ini, masalah itu terus berleluasa, dan paling membimbangkan apabila didapati gejala makan suap ini mempunyai generasi “pelapis” dalam kalangan belia.

Hal ini dapat dilihat daripada statistik Suruhanjaya Pencegahan Rasuah Malaysia (SPRM) bagi tempoh 2007 hingga Ogos 2022 yang menyaksikan 57.8 peratus daripada 5,652 orang yang ditangkap kerana rasuah adalah penjawat awam berusia bawah 40-an.

Malah, pada 2020 sahaja, seramai 275 orang muda berusia 18 hingga 30 tahun, merangkumi pelajar institusi pengajian tinggi (IPT) dan penjawat awam, ditahan kerana terbabit gejala makan suap.

Kajian Universiti Putra Malaysia (UPM) pada 2021 berkenaan tingkah laku mahasiswa berhubung rasuah mendapati 14.3 peratus daripada 2,254 penuntut IPT awam dan swasta yang terlibat dalam soal selidik itu mengaku pernah ditawarkan rasuah.

Namun yang meresahkan ialah pengakuan  2.5 peratus atau 56 orang daripada responden bahawa mereka dengan sengaja mengambilnya, sekali gus mengundang persoalan tentang keampuhan undang-undang rasuah di negara ini bagi menangani “penyakit jelik” yang boleh meruntuhkan sosioekonomi sesebuah negara itu.

AKTA TIDAK “BERTARING”?

Mengulas mengenainya, pensyarah di Jabatan Pengajian Kenegaraan  dan Ketamadunan, Fakulti Ekologi Manusia UPM  Prof Madya  Dr Amini Amir Abdullah berkata sudah tiba masa kerajaan menilai semula dan menambah baik Akta Pencegahan Rasuah 1997 (Akta 575), khususnya dari segi hukuman.

“Akta 575 memperuntukkan mereka yang disabitkan kesalahan boleh dipenjarakan selama tempoh tidak kurang daripada 14 hari dan tidak lebih daripada 20 tahun. Oleh itu saya cadangkan agar kerajaan pinda hukuman penjara minimum itu kepada tidak kurang daripada dua tahun,” katanya kepada Bernama baru-baru ini.

Ulas beliau, hukuman penjara minimum perlu “diberatkan” kerana pemerhatiannya mendapati ada beberapa kes sebelum ini yang membabitkan nilai rasuah jutaan ringgit namun hukuman yang dikenakan hanya penjara tidak sampai sebulan.

“(Bagi saya) ini tidak adil,” tegasnya.

Untuk rekod, Akta Suruhanjaya Pencegahan Rasuah Malaysia 2009 (Akta 694)  memperuntukkan hukuman penjara maksimum  20 tahun, namun tiada tempoh minimum ditetapkan, memberi ruang kepada budi bicara hakim dalam memutuskan hukuman.

Pada masa sama, Amini Amir turut  menyarankan jumlah denda minimum yang diperuntukkan menerusi Akta 694 dinaikkan daripada RM10,000 kepada RM50,000 dengan mengekalkan “jumlah lima kali ganda nilai suapan” dan  “mengikut mana lebih tinggi”.

Selain dua akta berkenaan, aktiviti rasuah juga boleh diambil tindakan menerusi Kanun Keseksaan.

Sementara itu, Ketua Laboratori Belia Dalam Kepimpinan, Politik dan Kewarganegaraan Institut Pengajian Sosial, UPM Prof Madya Dr Haliza Abdul Rahman berkata hukuman lebih keras diperlukan dalam menangani rasuah bagi mencerminkan impak buruk yang dibawa oleh kegiatan tersebut.

Katanya pelaksanaan hukuman terhadap pesalah rasuah tidak boleh dibuat seperti menjatuhkan hukuman kepada individu yang disabitkan kesalahan mencuri di pasar raya.

Ini kerana kata beliau pelaku rasuah membabitkan pelbagai latar belakang termasuk golongan berkedudukan tinggi dalam masyarakat dan institusi.

“(Justeru) Hukuman berat perlu dijatuhkan kepada pesalah rasuah supaya mereka serik selain menggambarkan hukuman dikenakan adalah sesuai dengan kepentingan awam serta mampu membangkitkan rasa tidak senang atau jijik masyarakat terhadap jenayah tersebut.

“Ini sekali gus akan mencerminkan keseriusan kerajaan membanteras gejala rasuah selain memberi pengajaran kepada masyarakat umum supaya tidak terjebak dalam aktiviti tidak bermoral itu,” katanya.

GAYA HIDUP MEWAH “MEMAKAN DIRI”

Kajian menunjukkan ada pelbagai faktor yang membuatkan seseorang, khususnya mereka yang mempunyai kuasa, terbabit dalam rasuah. Antara alasan yang sering didengar ialah gaji kecil jika pelaku adalah penguat kuasa undang-undang, namun telah diatasi oleh kerajaan dengan meningkatkan kadar gaji minimum.

Namun amnya, ramai yang bersetuju isu rasuah bertitik tolak daripada pegangan agama dan integriti seseorang. Ditambah lagi gaya hidup masa kini, khususnya golongan muda yang bagaikan saling bersaing mempamerkan kemewahan hidup menerusi media sosial, hinggakan ada yang sanggup berhutang keliling pinggang.

Amini Amir melihat sikap materialistik itu membuka ruang kepada golongan muda untuk terjebak dalam kegiatan rasuah.

“Gaya hidup mewah ini membuatkan ada antaranya mula berhutang, dan keadan bertambah parah apabila mereka gagal untuk melunaskan hutang sehingga terbabit dengan jenayah rasuah. Bagi mereka, rasuah dilihat sebagai satu punca ‘duit tepi’ yang boleh membantu mereka menyelesaikan hutang tersebut,” ujarnya.

Malah katanya, kemungkinan juga mereka terdorong terjebak rasuah apabila melihat budaya itu berleluasa dalam kalangan ketua mereka sendiri yang bagaikan kebal kerana tidak pernah ditangkap oleh SPRM, ataupun dibebaskan selepas ditahan.

Bagi pensyarah di Pusat Pengajian Antarabangsa, Universiti Utara Malaysia Prof Dr Mohd Azizuddin Mohd Sani pula, beliau berpandangan ada keperluan untuk sikap “busy body” kembali diamalkan oleh masyarakat.

Budaya ini dilihat negatif kerana “menyibuk hal orang”, namun katanya sikap sedemikian berpotensi mengekang rasuah daripada terus menular dalam sesebuah organisasi.

“Ada pekerja tidak berani melaporkannya (rasuah) kerana takut dibuang kerja dan dipulaukan rakan sekerja sedangkan mereka perlu tahu kegagalan melaporkan kegiatan rasuah boleh disabitkan kesalahan di bawah Seksyen 25 Akta SPRM 2009.

“Jadi, lebih baiklah melaporkannya kerana mereka akan dilindungi di bawah Akta Perlindungan Pemberi Maklumat  2010 selain bakal menerima ganjaran sebagai mengiktiraf usaha membongkar kegiatan jenayah rasuah tersebut,” katanya.

TAMBAH BAIK PENDIDIKAN ANTIRASUAH

Ketika diminta mengulas tahap keberkesanan pendidikan antirasuah, Amini Amir berkata silibus berkaitan rasuah dalam sistem pendidikan negara ketika ini perlu ditambah baik agar matlamatnya untuk melahirkan generasi muda yang holistik termasuk bertanggungjawab, berintegriti  dan memiliki jati diri yang tinggi tercapai.

Beliau juga melihat ada keperluan menubuhkan Kadet SPRM di sekolah rendah dan menengah bagi memberi pendedahan yang meluas sejak awal tentang buruknya rasuah selain meningkatkan integriti golongan muda.

“Cadangan ini pastinya dapat menjadi satu nilai tambah terhadap usaha proaktif pihak SPRM yang telah memasukkan elemen pendidikan antirasuah dalam buku teks Bahasa Melayu sekolah rendah Tahun lima berkuat kuasa 2021.

“Selain itu, kita juga boleh adakan aktiviti khas luar sekolah seperti lawatan ke penjara untuk mereka melihat sendiri banduan yang terbabit dengan rasuah bagi meningkatkan kesedaran mengenai bahayanya rasuah,” tambahnya. – BERNAMA


Piala Dunia Mesir: Skuad Dodgeball negara mahu kekal ranking no 1

PASUKAN Dodgeball Kebangsaan negara bakal berentap pada Piala Dunia 2022 Mesir yang dijadual berlangsung mulai 13 sehingga 17 Disember ini.

Menerusi hantaran Di Facebook Kementerian Belia Sukan (KBS), skuad dodgeball negara kekal komited dalam memastikan Malaysia kekal berada di ranking pertama dunia bagi sukan berkenaan.

“#TeamKBS amat berbangga dengan komitmen berterusan yang ditunjukkan oleh MDF dan para atlet yang sentiasa berusaha untuk menaikkan nama Malaysia dalam Sukan Dodgeball ini.

“Pasukan Dodgeball Malaysia ini juga berada pada ranking pertama di dunia melalui kejayaan pada Piala Dunia di Manchester dan New York serta turut meraih gelaran Juara Asia hasil kemenangan pada kejohanan yang telah berlangsung di Hong Kong pada 2019,” tulisnya hari ini.

Pada masa sama, Menteri Belia dan Sukan, Hannah Yeoh hadir merasmikan Majlis Penyerahan Jalur Gemilang dan pelancaran Jersi Rasmi Pasukan Dodgeball Kebangsaan Ke Piala Dunia 2022 Mesir.

Beliau mewakili seluruh KBS mengucapkan selamat maju jaya serta berharap skuad dodgeball kebangsaan berserta pihak pengurusannya dapat mencipta lebih banyak kejayaan dalam sukan itu.

Author

Diyana Rahip

View all posts

View all posts


Syarikat RM2, Koperasi Jabatan Perhutanan dapat kuari Bukit Lagong

PUTRAJAYA: Parti Hijau mempersoalkan bagaimana 27 kuari di Hutan Simpan Bukit Lagong di Gombak, Selangor boleh diberi kepada syarikat bermodalkan RM2 dan koperasi Jabatan Perhutanan Negeri Selangor.

Setiausaha penaja parti itu, Abdul Razak Ismail percaya wujud unsur rasuah dan salah guna kuasa berhubung prosedur pemberian lot tanah seluas 887 hektar (bersamaan 2,190 ekar) kepada syarikat proksi dan agensi kerajaan yang terlibat.

“Bagaimana lot tanah ini boleh diberi kepada syarikat bermodalkan RM2, secara logiknya mereka hendak beli jentera pun tak mampu?

“Lebih aneh, bagaimana antara penerima tanah adalah Koperasi Jabatan Perhutanan Negeri Selangor yang dianggotai oleh pegawai perhutanan sendiri.

“Bayangkan, you bagi lesen you balik tanah kat koperasi yang dianggotai staf sendiri.

“Jabatan Perhutanan tidak telus dalam memberi tanah, bagaimana syarikat RM2 pun boleh dapat? Who are these people?

“Syarikat MPI iaitu syarikat berkaitan kerajaan (GLC) yang sepatutnya mencari peniaga untuk melabur tetapi sebaliknya berlaku, syarikat itu pula jadi pemilik.

“Boleh buat cross checking kebanyakan director syarikat berkenaan adalah main player di YTL, Hanson dan lain-lain.

“Fakta pemilikan tanah ini didedahkan oleh pemantau hutan rimba atau Disclosure Project yang mendapati sebanyak 27 syarikat termasuk Koperasi Jabatan Perhutanan mendapat tanah berkenaan di mana setiap syarikat dapat 100 ekar tanah, ” katanya kepada pemberita selepas menyerahkan memorandum kepada Suruhanjaya Pencegahan Rasuah Malaysia (SPRM).

Abdul Razak, yang juga sebahagian daripada kumpulan aktivis Otai Reformis 1998, pada 22 Oktober lalu membuat laporan kepada SPRM berhubung kemungkinan salah laku dalam meluluskan 27 plot kuari di rizab itu.

Sambil menggesa tindakan SPRM, beliau berkata ada menerima jawapan melalui e-mel mengatakan siasatan sedang dijalankan tetapi tiada maklumat terkini sejak itu.

Terdahulu, Malaysiakini melaporkan bahawa 27 kuari akan dibuka di kawasan itu, dengan hampir satu pertiga mempunyai kaitan politik atau istana.

Exco kerajaan negeri yang bertanggungjawab terhadap alam sekitar, Hee Loy Sian berkata, lesen penggalian itu dikeluarkan mengikut proses sewajarnya dan tidak akan menjejaskan masyarakat orang asli di sana.

Bagaimanapun, bekas ketua pengarah Institut Penyelidikan Perhutanan Malaysia (FRIM), Datuk Dr Abd Latif Mohmod berkata, aktiviti itu akan menjejaskan rancangan FRIM untuk memohon status Tapak Warisan Dunia Unesco bagi Hutan Simpan Bukit Lagong dan kawasan sekitarnya

Author

Tun Puteh Wanti

View all posts

View all posts


Tiada lagi premis judi, loteri di Kedah, bermula hari ini

ALOR SETAR: Bermula hari ini, tiada lagi premis perjudian dan loteri di negeri Kedah selepas operasi mereka tamat sepenuhnya semalam susulan keputusan kerajaan negeri tidak lagi memperbaharui lesen perjudian.

Justeru, Pihak Berkuasa Tempatan (PBT) di negeri itu diarah memantau dan memastikan semua premis berkenaan tidak lagi menjalankan operasi mereka.

Menteri Besar, Datuk Seri Muhammad Sanusi Md Nor berkata, operasi semua premis itu di Kedah tamat apabila kerajaan negeri memutuskan untuk tidak lagi memperbaharui lesen perjudian bermula hari  ini pada November 2021.

“Semua penguat kuasa PBT diarah memeriksa kedai judi dan loteri untuk memastikan tidak ada yang dibuka hari ini, kita mungkin tidak tahu jika ada premis judi yang masih beroperasi.

“Semua lesen mereka telah tamat tempoh pada 31 Disember (semalam) dan kita tidak lagi perbaharui lesen judi ini,” katanya dalam satu kenyataan ringkas, hari ini.

Untuk rekod, Muhammad Sanusi mengumumkan pemberhentian kelulusan lesen premis perjudian dan mengehadkan aktiviti penjualan arak semasa Persidangan Drwan Undangan Negeri (DUN) Kedah pada 14 November 2021. – BERNAMA


Pang Ron harap tahun penuh warna-warni bersama gandingan baharu Mei Xing

KUALA LUMPUR: Pemain beregu campuran negara, Hoo Pang Ron berharap agar 2023 menjadi tahun yang penuh warna-warni buatnya bersama gandingan baharu Teoh Mei Xing, yang menyasarkan kelayakan ke Olimpik Paris 2024.

Atlet berusia 24 tahun itu bagaimanapun mengakui tugas itu bukanlah mudah, selepas terpaksa menukar gandingan dua kali pada 2022, selain perlu menyesuaikan diri dengan rejim latihan baharu di bawah kendalian bekas pemenang pingat perak Olimpik Nova Widianto.

Pang Ron berkata, antara cabaran utama ialah mewujudkan gabungan terbaik dengan Mei Xing yang sebelum ini bermain dalam beregu wanita.

“Beliau sudah lama tidak beraksi dalam beregu campuran, jadi perlu lebih banyak masa untuk berlatih serta memperbaiki dan menambah kemahiran selain menyesuaikan diri dengan corak permainan beregu campuran bagi mengukuhkan gandingan ini. Bagaimanapun, keadaan semakin baik kerana kami telah mula meningkatkan sesi latihan.

“Masih banyak yang perlu diperbaiki tetapi diharapkan kami dapat beraksi dalam Terbuka Malaysia bulan ini. Selepas kejohanan dalam negara, kami akan menganalisis perlawanan, cari kelemahan dan berusaha untuk memperbaikinya sebelum kejohanan seterusnya, dan proses itu berterusan,” katanya ketika ditemui.

Pang Ron memulakan aksi bersama Cheah Yee Seah untuk memenangi pingat perak Sukan SEA Hanoi pada Mei lepas sebelum menamatkan gandingan empat tahun mereka dan dipasangkan dengan Toh Ee Wei ketika saingan Masters Indonesia pada Jun.

Persatuan Badminton Malaysia (BAM) kemudian membuat satu lagi rombakan apabila Pang Ron digandingkan pula bersama Mei Xing pada hujung 2022.

Pang Ron-Mei Xing yang kini menduduki ranking ke-159 dunia, memulakan aksi mereka dengan mara ke separuh akhir Cabaran Antarabangsa Bangladesh pada 7 hingga 11 Disember, sebelum memperoleh keyakinan diri apabila menjuarai gelaran Cabaran Antarabangsa Malaysia di Ipoh, Perak dari 13 hingga 18 Disember lepas.

Sementara itu, Pang Ron gembira berada di bawah kendalian Nova yang juga juara dunia dua kali, yang dilantik sebagai jurulatih beregu campuran badminton negara bulan lepas.

“Beliau seorang legenda, kami selesa dengan gaya kejurulatihannya. Beliau tegas ketika latihan tetapi selepas itu kita boleh ketawa dan makan bersama-sama,” katanya.

Pang Ron-Mei Xing akan memulakan musim 2023 menentang pasangan nombor 13 dunia Kyohei Yamashita-Naru Shinoya dari Jepun pada pusingan pertama Terbuka Malaysia yang dijadualkan berlangsung dari 10 hingga 15 Januari di Axiata Arena, sebelum ke Terbuka India pada 17 hingga 22 Januari.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Tambahan bajet KKM amat diperlukan, bantu tingkatkan kredibiliti sektor kesihatan

CYBERJAYA: Peruntukan RM36.1 bilion kepada Kementerian Kesihatan (KKM) menerusi Bajet 2023 amat dinanti-nantikan pihak kementerian itu dalam mempertingkatkan kredibiliti sektor kesihatan negara.

Menteri Kesihatan, Khairy Jamaludin menyifatkan pembentangan Bajet 2023 khususnya bagi sektor kesihatan hari ini adalah pengiktirafan kepada kepentingan penjagaan kesihatan.

Menurutnya, peruntukan tambahan RM4 bilion berbanding tahun ini selari dengan aspirasi kesihatan dan kesejahteraan Keluarga Malaysia sebagai satu keutamaan kerajaan.

“Peruntukan ini antara peningkatan jumlah perbelanjaan terbesar dalam kalangan kementerian jika dibandingkan dengan keseluruhan peruntukan bajet Kerajaan Persekutuan 2023 yang berjumlah RM372.3 bilion iaitu sebanyak 11.05 peratus.

“Peningkatan dalam peruntukan kepada KKM dalam Bajet 2023 adalah satu pelaburan yang amat diperlukan bagi memastikan Keluarga Malaysia kekal sihat, mendapat akses kepada perkhidmatan kesihatan yang berkualiti dan seterusnya mampu menyumbang kepada pembangunan ekonomi negara,” katanya dalam satu kenyataan media hari ini.

Sementara itu, Ketua Pengarah Kesihatan, Tan Sri Dr Noor Hisham Abdullah dalam satu hantaran di Facebook pula menyatakan, peruntukan tambahan itu bakal memudahkan urusan KKM dalam membina, mengganti serta membaiki klinik kesihatan yang usang.

“Saya merakamkan setinggi-tinggi penghargaan di atas keprihatinan kerajaan melalui pembentangan Belanjawan 2023 sebentar tadi.

“Peruntukan tambahan RM4 billion berbanding dengan tahun 2022 adalah amat dinanti-nantikan untuk mengganti dan membaiki kilink desa dan klinik kesihatan yang usang serta penggantian peralatan perubatan dan bukan peralatan perubatan untuk menambah baik perkhidmatan kesihatan terutamanya di fasiliti kesihatan di kawasan pendalaman,” tulisnya ringkas.

Author

Diyana Rahip

View all posts

View all posts


Isu batal pengecualian cukai Yayasan Albukhary: Guan Eng tuntut Muhyiddin mohon maaf

KUALA LUMPUR: Pengerusi Perikatan Nasional (PN), Tan Sri Muhyiddin Yassin dituntut membuat permohonan maaf secara terbuka susulan kenyataannya berhubung pembatalan pengecualian cukai terhadap Yayasan Albukhary.

Tuntutan itu dibuat Pengerusi DAP, Lim Guan Eng yang turut menggesa Muhyiddin, yang juga Presiden Bersatu menarik balik kenyataannya secara serta-merta selain memberi masa sehingga hari ini untuk bekas Perdana Menteri itu berbuat demikian.

Lim yang juga ahli Parlimen Bagan berkata, tindakan undang-undang akan diambil ke atas Muhyiddin sekiranya Ahli Parlimen Pagoh itu enggan memenuhi permintaan itu.

“Harap beliau menarik balik dan mohon maaf supaya perkara ini boleh diselesaikan. Kalau tidak saya akan buat tindakan seterusnya,” katanya pada sidang media di bangunan Parlimen, di sini hari ini.

Pada Waktu Pertanyaan Menteri (MQT) di Dewan Rakyat hari ini, Perdana Menteri, Datuk Seri Anwar Ibrahim mengesahkan Lim ketika menjadi Menteri Kewangan tidak pernah membatalkan pengecualian cukai terhadap Yayasan Albukhary seperti yang didakwa.

Anwar berkata, dakwaan tersebut adalah tidak benar dan hakikatnya kelulusan pengecualian cukai Yayasan Albukhary hanya dibuat pada 25 Februari 2021.

Perdana menteri berkata, mengikut Subseksyen 44(6) Akta Cukai Pendapatan 1967 (Akta 53), pengecualian cukai bukan terletak di bawah kuasa menteri atau perdana menteri, sebaliknya ia kuasa mutlak ketua pengarah Lembaga Hasil Dalam Negeri. – BERNAMA


JDT julang Piala Sultan Haji Ahmad Shah kali keenam berturut-turut

KUALA LUMPUR: Johor Darul Ta’zim (JDT) memulakan musim 2023 dengan bergaya selepas menewaskan Terengganu 2-0 pada perlawanan Sumbangsih untuk mempertahankan Piala Sultan Haji Ahmad Shah di selatan tanah air buat kali keenam berturut-turut, malam tadi.

Kejayaan memenangi aksi pembuka tirai saingan Liga Malaysia (Liga-M) di Stadium Sultan Ibrahim, Iskandar Puteri itu turut memberi tiga mata buat skuad Harimau Selatan dalam misi menjuarai Liga Super buat kali ke-10 berturut-turut apabila perlawanan Sumbangsih kembali dikira sebagai aksi liga musim ini.

Pada perlawanan kompetitif sulung JDT di bawah era pengendali dari Argentina, Esteban Solari itu. pemain tengah import baharu, Juan Muniz dari Sepanyol dan penyerang prolifik dari Brazil, Bergson da Silva masing-masing mencetak nama sebagai penjaring.

Muniz, bekas pemain kelab Greece, Atromitos tidak menunggu lama untuk memperkenalkan diri kepada peminat tempatan khususnya JDT apabila meledak gol sulung pasukan seawal minit kelima selepas bijak mencari ruang untuk melompat tinggi menanduk masuk hantaran lintang Bergson.

Anak buah Solari yang menguasai perlawanan dengan memperagakan permainan menarik berpeluang menggandakan kedudukan pada minit ke-37, namun percubaan Bergson dalam kotak penalti selepas berjaya melepasi perangkap ofsaid digagalkan penjaga gol Terengganu Mohd Suhaimi Husin.

Pasukan pelawat yang menurunkan dua pemain import baharu iaitu penyerang sensasi Thailand, Adisak Kraisorn dan Ivan Mamut dari Croatia bagaimanapun bergelut untuk menembusi benteng pertahanan JDT pada separuh masa pertama sekali gus kedudukan kekal 1-0 sehingga rehat.

Bersambung babak kedua, Pemain Paling Bernilai (MVP) Anugerah Bolasepak Kebangsaan 2022 Arif Aiman Mohd Hanapi terlepas peluang untuk melebarkan penguasaan selepas berjaya menggelecek tiga pemain dalam kotak penalti apabila rembatannya tepat ke Mohd Suhaimi.

Namun, gol kedua yang dicari-cari akhirnya dijaringkan Bergson enam minit kemudian selepas  menyambut hantaran lintang Arif Aiman menggunakan lutut sekali gus ‘menggegarkan’ gelanggang keramat dengan sorokan penyokong setia.

Kedudukan itu kekal sehingga wisel penamat dan cukup untuk membolehkan JDT mendakap Piala Sultan Haji Ahmad Shah buat kali kelapan sejak musim 2015.

Sementara, Terengganu yang dibimbing jurulatih dari Croatia, Tomislav Steinbruckner terpaksa akur gagal untuk sekurang-kurangnya mengikat JDT dalam tempoh permainan 90 minit bagi membawa pulang satu mata.

Bagi aksi Liga Super seterusnya, JDT dan Terengganu masing-masing akan bertemu Kuala Lumpur City dan Kedah Darul Aman di gelanggang lawan. – BERNAMA


Menara 5G perlu jauh dari penempatan jika mudarat kesihatan – PPIM

KUALA LUMPUR: Persatuan Pengguna Islam Malaysia (PPIM) mencadangkan pembinaan menara teknologi generasi kelima (5G) jauh dari penempatan dan tidak lebih daripada 28 gigahertz jika benar radiasinya boleh memudaratkan.

Ketua Aktivis PPIM, Datuk Nadzim Johan @Toqqi berkata, ia sesuai dibina di lebuh raya dan tepi jalan berbanding di tempatkan di atas bumbung bangunan seperti masjid dan sebagainya.

Beliau berkata, masih ada kebimbangan dalam kalangan pengguna kesannya boleh menyebabkan kanser kerana dikatakan kelajuan 5G boleh capai 100 gigahertz namun belum ada kajian khusus di Malaysia.

“Kami bukan menentang teknologi, kami memang galakkan jaringan internet yang lebih laju perlu ada kajian oleh universiti atau kementerian terbabit agar boleh menepis persepsi umum kata ia tidak selamat.

“Doktor Aziz pernah beritahu jika kelajuannya lebih 60 gigahertz, ia spektrum yang bahaya boleh mendedahkan kepada kanser.

“Kami terima banyak pertanyaan tetapi tiada jawapan kerana tiada data sahih di negara ini, yang ada cuma kajian dari luar negara.

“PPIM ada mengemukakan soalan ini kepada Suruhanjaya Komunikasi dan Multimedia Malaysia (SKMM) namun mereka tidak beri maklum balas,” katanya pada sidang media di Villa Puteri di sini hari ini.

Turut hadir wakil PPIM, Puan Zaharah Sulaiman dan Zolkifli Hasan.

Menerusi laporan media terdahulu, pensyarah Kanan Fakulti Kejuruteraan Universiti Teknologi Malaysia Prof Dr Tharek Abdul Rahman berkata teknologi 5G menggunakan frekuensi radio yang tidak menghasilkan sinaran berbahaya seperti dihasilkan sinar X.

Katanya, orang ramai perlu faham bahawa radiasi ada dua jenis iaitu jenis mengion dan tidak mengion, yang boleh menyebabkan kanser adalah jenis mengion seperti sinar X dan radio aktif.

Sinaran tak mengion dihasilkan 5G hanya akan menyebabkan kesan pemanasan yang tidak cukup untuk memberi kesan jangka panjang kepada tisu-tisu badan.

Menjelas lanjut, Tharek berkata frekuensi radio yang dihasilkan teknologi 5G juga mempunyai tenaga 1,000 kali lebih rendah berbanding tenaga daripada matahari.

Tenaga daripada matahari adalah dalam kategori selamat kerana ia radiasi tidak mengion, 5G pula 1,000 kali lebih rendah menunjukkan ia radiasi selamat.

Berdasarkan laporan WHO (Pertubuhan Kesihatan Sedunia), lebih 25,000 artikel penyelidikan di seluruh dunia yang diterbitkan dalam tempoh 30 tahun menunjukkan pendedahan kepada frekuensi radio berskala rendah atau sinaran tak mengion tidak memberi impak negatif kepada kesihatan manusia.

Perkhidmatan 5G di Malaysia menawarkan kelajuan internet sehingga melebihi 1,000 megabit per saat (Mbps) kepada pengguna berbanding 35 Mbps bagi 4G.

Teknologi 5G ini memiliki kemampuan kelajuan internet pada kadar 10 hingga 100 kali ganda berbanding 4G serta berupaya menghubungkan lebih 1 juta peranti bagi setiap 1 kilometer persegi.

Parlimen Ketereh dipilih sebagai lokasi pertama kawasan luar bandar di negara ini yang akan menikmati perkhidmatan internet 5G berkelajuan tinggi ini.

Author

Tun Puteh Wanti

View all posts

View all posts


Anwar terima teguran, beri penjelasan berhubung lantikan Nurul Izzah

Menegaskan sekali lagi bahawa pelantikan itu dibuat tanpa sebarang bayaran, Anwar berkata, beliau mahu Nurul Izzah memainkan peranan membantu kerajaan, antara lain dalam memastikan ketelusan pentadbiran serta urusan perolehan tender kerajaan, berlaku secara teratur dan mengikut prosedur.

“Saya terima baik teguran. Saya jelaskan, itu berbeda dengan pengalaman yang lalu yang biasanya semua lantikan akan melibatkan soal upah dan ganjaran.

“Dia (Nurul Izzah) datang untuk bantu. Itu sahaja, bukan untuk ambil projek,” katanya kepada pemberita selepas Majlis Anugerah Sukan Negara 2021 di sini hari ini.

Perdana Menteri turut mempersoalkan pihak yang mengkritik beliau yang menurut Anwar, mereka sendiri tidak mengamalkan pentadbiran yang telus, malah memberikan kontrak dan tender bernilai jutaan ringgit kepada ahli keluarga mereka.

“Sebab itu saya kata sedia terima teguran. Jika ikhlas saya tiada masalah kerana saya komited memastikan supaya tiada amalan tidak sihat berlaku dalam pentadbiran kerajaan,” katanya.

Mengulas kritikan mengenai amalan nepotisme di sebalik pelantikan anaknya itu,  Anwar menjelaskan perkara itu berlaku jika seseorang diberi jawatan untuk tujuan menyalahguna kuasa, memperkayakan diri, menambah kontrak dan mahu mendapat upah yang tinggi.

Sementara itu mengulas mengenai kedudukan terbaru Indeks Persepsi Rasuah (CPI) Malaysia yang terus merosot untuk tempoh tiga tahun hingga 2022, Perdana Menteri berkata, beliau yakin rekod itu akan dipulihkan dan berubah menjelang tahun depan.

Anwar berkata untuk itu, Kerajaan Perpaduan di bawah pentadbirannya telah memberi mesej jelas bahawa tidak akan bertolak ansur dan bertindak tegas dalam soal melibatkan rasuah dan salah guna kuasa.

“Kerajaan ini masih baharu… kita ikhlas serta fokus dalam tindakan menentang rasuah dan dalam hal ini saya memberi dukungan penuh kepada Suruhanjaya Pencegahan Rasuah Malaysia untuk menjalankan tugas mereka,” katanya.

Menurut laporan Transparency International (TI), Malaysia dilaporkan berada di kedudukan ke-61 dalam Indeks Persepsi Rasuah (CPI) 2022 daripada keseluruhan 180 negara berbanding tangga ke-62 pada 2021, dengan skor Malaysia juga jatuh satu mata iaitu daripada 48 mata pada 2021 kepada 47 mata pada 2022. – BERNAMA

Author

MEDIAVARIASI

View all posts

View all posts


Ribut petir, hujan dijangka berlaku tiga hari di seluruh negara – MetMalaysia

KUALA LUMPUR: Jabatan Meteorologi Malaysia (MetMalaysia) mengeluarkan amaran ribut petir dan hujan di beberapa tempat di Semenanjung, Sarawak dan Sabah selama tiga hari bermula hari ini.

MetMalaysia menerusi kenyataan memaklumkan ribut petir dijangka berlaku petang ini di beberapa kawasan di seluruh Semenanjung, Sarawak dan Sabah (Pedalaman, Pantai Barat dan Sandakan).

Pada sebelah malam, ribut petir dijangka melanda satu dua tempat di Perlis, Kedah, Pulau Pinang, Pahang, Sabah (Pedalaman) dan Labuan.

Selain itu, ribut petir dijangka berlaku pagi esok di Sabah (Sandakan dan Kudat) selain hujan di beberapa tempat di Kuala Lumpur, Putrajaya, Selangor, Pahang, Pulau Pinang (kawasan pantai), Negeri Sembilan (kawasan pedalaman) dan beberapa kawasan di Sarawak.

Pada petang Selasa, ribut petir dijangka melanda seluruh Semenanjung dan beberapa kawasan di Sarawak dan Sabah.

Sementara itu, daerah Kuching, Serian, Samarahan, Sri Aman, Betong, Sarikei, Sibu, Kapit dan Bintulu di Sarawak dan Sabah (Pantai Barat dan Sandakan) pula dijangka hujan malam esok.

Pada Rabu, MetMalaysia menjangka berlaku ribut petir di satu dua tempat di Tawau, Sabah selain hujan di beberapa kawasan di Sandakan dan Kudat, Kelantan, Terengganu, Pahang, kawasan pantai Pulau Pinang dan kawasan pedalaman Johor.

Pada sebelah petang Rabu pula ribut petir dijangka berlaku di seluruh Semenanjung selain hujan di Terengganu dan Kelantan manakala pada waktu malam ribut petir dijangka berlaku di kawasan pedalaman Pahang dan Sabah.

Hujan juga diramal pada waktu malam di seluruh Semenanjung kecuali Melaka, beberapa kawasan di Sarawak dan Sabah (Tawau, Sandakan, Kudat) dan Labuan. – BERNAMA


KPDN rancang Bazar Ramadan Rahmah

KUALA LUMPUR: Kementerian Perdagangan Dalam Negeri dan Kos Sara Hidup (KPDN) bakal mengadakan sesi libat urus bersama pihak berkuasa tempatan (PBT) dan pemain industri bagi merancang penganjuran Bazar Ramadan Rahmah.

Menterinya, Datuk Seri Salahuddin Ayub berkata, beberapa lokasi strategik sudahpun dikenal pasti dan pihaknya bersama PBT bakal memperkenalkan kadar sewa Rahmah bagi setiap tapak di bazar berkenaan dengan perkembangan itu akan diumumkan dalam tempoh terdekat.

“Fokus kita adalah Bazar Ramadan dan perbincangan akan diadakan bersama Dewan Bandaraya Kuala Lumpur (DBKL) dan pemain industri yang berminat untuk menyertainya,” katanya kepada pemberita di majlis pelancaran Inisiatif Payung Rahmah dan Cabaran ‘Beli & Menang RM1.1 juta’ di KK Super Mart Terminal Bersepadu Selatan, hari ini.

Sementara itu beliau berkata pihaknya bersedia menjadi pemudahcara bagi mana-mana pemain industri yang belum atau sukar mendapatkan permit, ataupun lesen perniagaan.

“Kita terbuka kepada mana-mana peniaga untuk mengetengahkan perkara ini kepada mana-mana wakil kementerian supaya kita dapat bantu mereka selesaikan masalah berkenaan,” katanya.

Merujuk kepada majlis pelancaran hari ini Salahuddin berkata, Jualan Rahmah di KK Super Mart akan dikembangkan kepada inisiatif lain yang bersesuaian dari semasa ke semasa seperti Bakul Rahmah, Pakej Rahmah dan Menu Rahmah, sebagai tanda sokongan pihak pengurusan KK Supermart & Superstore Sdn Bhd ke atas inisiatif menangani kos sara hidup yang sedang diterajui oleh KPDN.

Menurutnya, KPDN turut melihat usaha dan promosi pihak pengurusan KK Supermart & Superstore Sdn Bhd melaksanakan Cabaran ‘Beli & Menang RM1.1 juta’ pada tempoh 1 Januari hingga 31 Mei 2023 ini sebagai satu galakan berbelanja kepada pelanggan sedia ada dan pelanggan baharu di KK Super Mart.

Program ini melibatkan penyertaan tanpa had dalam kalangan warganegara Malaysia dan penduduk tetap di Malaysia yang berumur 18 tahun dan ke atas, yang membuat pembelian minimum RM23 di mana-mana 680 premis KK Super Mart, yang memberikan mereka peluang memenangi pelbagai hadiah, yang nilai keseluruhannya berjumlah RM1.1 juta. – BERNAMA

Author

MEDIAVARIASI

View all posts

View all posts


Dr Zaliha sedia terima pandangan bekas Menteri Kesihatan

CYBERJAYA: Menteri Kesihatan, Dr Zaliha Mustafa sedia menerima pandangan daripada bekas Menteri-Menteri kesihatan sebelum ini dalam mentadbir kementerian tersebut.

Menurutnya, beliau amat terbuka untuk menerima sebarang cadangan daripada mana-mana pihak termasuk penelitian terhadap polisi yang telah dikemukakan sebelum ini.

“Saya amat terbuka untuk terima cadangan dan pandangan tentang perkara-perkara yang Menteri sebelum ini lakukan atau ada polisi yang telah diwujudkan.

“Tetapi selaku menteri yang baharu, pastinya kita akan dapatkan maklum balas dari kementerian itu sendiri dan kita lihat apa polisi yang mungkin boleh diterima pakai atau ditolak kita belum pasti lagi,” katanya seperti dilapor Astro Awani hari ini.

Ahli Parlimen Sekijang itu berkata demikian selepas hadir sempena hari pertama memulakan tugas rasmi sebagai Menteri Kesihatan di pejabatnya pada Isnin.

Dalam pada itu, Dr Zaliha turut akui bahawa peranan baharu yang dipegangnya kini merupakan satu cabaran yang tinggi.

Bagaimanapun, beliau akan berusaha sebaiknya di samping memberi tumpuan lebih dalam aspek wanita dan kanak-kanak.

Melihat kepada pengalamannya sebelum ini di Kementerian Pembangunan Wanita, Keluarga Dan Masyarakat (KPWKM), Dr Zaliha menyatakan ia sedikit sebanyak membantunya untuk menerajui KKM.

“Sebelum ini saya merupakan Setiausaha Politik kepada Wan Azizah di KPWKM dan itu banyak membantu dalam kerjaya saya sebagai menteri wanita yang pertama (KKM).

“NGO wanita ada yang sudah hubungi saya termasuk doktor-doktor wanita dan kita akan fikir juga mengenai perkara yang sangat berkait dengan wanita dan kanak-kanak,” ujarnya.

Author

Diyana Rahip

View all posts

View all posts


MKMA63 endors pengembalian 35 peratus kerusi Parlimen untuk Sabah, Sarawak

Menteri di Jabatan Perdana Menteri (Hal Ehwal Sabah dan Sarawak) Datuk Seri Dr Maximus Ongkili berkata isu itu dibincangkan secara terperinci dan diendors pada mesyuarat kelima Majlis Khas itu yang dipengerusikan oleh Perdana Menteri Datuk Seri Ismail Sabri Yaakob di Putrajaya.

“Namun, lebih banyak (sesi) libat urus diperlukan berkaitan isu tersebut, terutama dalam kalangan penggubal dan pengamal undang-undang yang berkhidmat di Borneo,” katanya dalam kenyataan di sini malam tadi.

Berdasarkan pengiraan terkini, 166 atau 75 peratus daripada 222 kerusi Parlimen adalah di Semenanjung Malaysia, manakala baki 25 peratus atau 56 kerusi adalah untuk negeri-negeri Borneo iaitu Sarawak (31) dan Sabah (25).

Endorsmen oleh MKMA63 itu bakal membolehkan Sabah dan Sarawak memiliki 78 daripada 222 kerusi.

Ongkili yang juga Ahli Parlimen Kota Marudu berkata penggubal undang-undang dari Sabah dan Sarawak telah menuntut semakan semula terhadap bilangan kerusi Parlimen untuk kedua-dua negeri itu.

Beliau berkata pada 1963, Sabah mempunyai 16 kerusi, Sarawak (24) dan Singapura (15) iaitu mewakili 35 peratus daripada keseluruhan 159 kerusi Parlimen ketika itu, manakala baki 65 peratus atau 104 kerusi adalah milik Tanah Melayu.

“Tanah Melayu secara sendiri tidak mempunyai majoriti dua pertiga. Oleh sebab itu apabila Singapura meninggalkan Malaysia pada 1965, kerusi (Parlimen) kepunyaan Singapura sepatutnya diberikan kepada Sabah dan Sarawak untuk memenuhi perwakilan 35 peratus,” katanya dan menambah langkah pengembalian kerusi itu telah diperakui oleh Jawatankuasa Pilihan Khas Parlimen pada 2012.

Ongkili menambah tugas utama ialah meyakinkan Suruhanjaya Pilihan Raya, namun menekankan bahawa isu itu patut diperjuangkan kerana ia selari dengan usaha pengembalian hak MA63.

MKMA63 yang dibarisi Ketua Menteri Sabah Datuk Seri Hajiji Noor dan Premier Sarawak Tan Sri Abang Johari Openg, menteri kanan Persekutuan dan negeri serta pegawai kanan kerajaan, turut dimaklumkan bahawa kedua-dua negeri itu akan menerima pertambahan doktor dan jururawat tidak lama lagi, selain kemudahan perubatan.

“Serta dalam pelaksanaan ialah rancangan untuk membaik pulih hospital dan klinik usang di kedua-dua negeri dan memastikan bilangan pakar yang mencukupi di semua pusat kesihatan,” menurut kenyataan itu. – BERNAMA


Kembalikan semula UPSR, PT3 bergantung kepada laporan PPPM 2025

NIBONG TEBAL: Kementerian Pendidikan (KPM) memaklumkan keputusan sama ada mengembalikan semula Ujian Pencapaian Sekolah Rendah (UPSR) dan Pentaksiran Tingkatan Tiga (PT3), bergantung kepada hasil pembentangan laporan Pelan Pembangunan Pendidikan Malaysia 2025 (PPPM 2025) yang akan tamat tiga tahun lagi.

Menteri Pendidikan, Fadhlina Sidek berkata, sebarang keputusan untuk kembalikan peperiksaan itu, perlu merujuk kepada fakta dan data yang dikumpul sepanjang tempoh PPPM 2025, dan bukan kepada kecenderungan sedia ada.

“Kita faham keprihatinan ibu bapa, susulan anak-anak tidak menduduki peperiksaan dan sebenarnya isu ini sudah melalui proses sangat panjang dengan pihak berkepentingan, ibu bapa dan guru-guru sebelum memutuskan untuk memansuhkan UPSR.

“Jadi kita kena bentangkan dahulu hasil laporan PPPM 2025 untuk melaksanakan penambahbaikan sistem pendidikan dan laporan tersebut akan menunjukkan keberhasilan melibatkan peperiksaan dan proses pembelajaran anak-anak,” katanya kepada pemberita di sini hari ini.

Beliau yang juga Ahli Parlimen Nibong Tebal, ditemui selepas hadir hari bersama rakyat Nibong Tebal di Pusat Khidmat Ahli Parlimen Nibong Tebal, di sini.

PPPM yang dilancarkan pada 2013, bakal tamat pada 2025.

Fadhlina berkata demikian ketika diminta mengulas berhubung sama ada peperiksan UPSR dan PT3 akan dilaksanakan semula dalam masa terdekat, ekoran ramai ibu bapa menuntut agar ia dikembalikan dalam sistem pendidikan negara.

Mengulas lanjut, Fadhlina berkata, setakat ini pendirian KPM ialah ingin memperkukuhkan Pentaksiran Berasaskan Sekolah (PBS) bagi penambahbaikan, kemajuan dan potensi pelajar berbanding peperiksaan, malah ia sebagai proses ansur maju kanak-kanak secara holistik yang ia tidak tumpu kepada satu aspek sahaja.

“Pendirian KPM sekarang nak kukuhkan PBS yang sedia ada melalui pengenalan ujian akhir akademik dan bukan macam UPSR atau PT3, yang tidak mahu terlalu fokus kepada peperiksaan. Jadi dalam hal ini, kena bagi sedikit ruang dan masa, kita akan lihat hasil pembentangan PPPM 2025,” katanya.

Sementara itu, beliau berkata, KPM juga komited memastikan takwim sesi persekolahan yang dianjak kepada Mac sejak tahun lepas, akan dikembalikan semula kepada jadual asal iaitu Januari tidak lama lagi.

Bagaimanapun, Fadhlina berkata, perkara berkenaan masih belum boleh dilaksanakan tahun hadapan, memandangkan perlu menyelesaikan pelbagai justifikasi mengikut Akta Pendidikan 1996.

“Kita akan balik ke Januari, jangan risau kerana saya tahu ramai ibu bapa tertunggu-tunggu dan meminta kementerian untuk kembalikan permulaan sesi persekolahan seperti biasa, cuma terdapat beberapa isu yang perlu diselesaikan terlebih dahulu.

“Sebagai contoh, jumlah hari bersekolah seperti yang termaktub dalam Akta Pendidikan 1996 hendaklah tidak kurang daripada 190 hari, selain itu, kita turut perlu mengambil kira takwim bagi sekolah-sekolah di negeri Kumpulan A dan B,” katanya.

Fadhlina berkata, perubahan semula takwim persekolahan juga perlu mengambil jadual peperiksaan Sijil Pelajaran Malaysia (SPM), Sijil Tinggi Persekolahan Malaysia (STPM) dan Sijil Tinggi Agama Malaysia (STAM) serta faktor ekonomi setempat dan banjir pada hujung tahun.

“Kami bimbang akan berlaku kacau ganggu terhadap proses pendidikan anak-anak selain mengambil kira peperiksaan SPM, STPM dan STAM,” katanya.

Sebelum ini, sesi persekolahan berubah susulan penularan wabak COVID-19 yang melanda negara dan pelaksanaan Perintah Kawalan Pergerakan (PKP), yang menyebabkan takwim persekolahn bagi 2022/2023 bermula pada Mac 2022.

Takwim bagi sesi persekolahan 2023/2024 akan bermula pada 10 dan 11 Mac tahun hadapan mengikut negeri. – BERNAMA


Zoo Negara lepasi sasaran, catat hampir 600,000 pengunjung

KUALA LUMPUR: Zoo Negara mencatatkan hampir 600,000 pengunjung sehingga Disember ini sekali gus melepasi sasaran ditetapkan sebelum ini sebanyak 450,000 pengunjung sepanjang 2022.

Timbalan Presiden Zoo Negara, Rosly@Rahmat Amat Lana berkata, peningkatan jumlah pengunjung itu berikutan ketibaan cuti sekolah selain keistimewaan Zoo Negara yang memiliki Pusat Konservasi dan Pameran Panda Gergasi.

“Lazimnya, memang ramai pengunjung datang ke Zoo Negara setiap hujung tahun dan Zoo Negara paling beruntung sebab kita ada panda gergasi.

“Kami juga menawarkan tiket masuk percuma sebagai hadiah hari lahir khas untuk semua warganegara Malaysia dan ia boleh diperoleh dalam tempoh 30 hari selepas tarikh hari jadi,” katanya kepada Bernama.

Beliau berkata demikian selepas menerima sumbangan RM200,000 daripada foodpanda Malaysia kepada Pusat Konservasi dan Pameran Panda Gergasi di Zoo Negara di sini hari ini.

Rosly@Rahmat berkata, Pusat Konservasi dan Pameran Panda Gergasi mempunyai empat ekor panda iaitu Xing Xing, Liang Liang, Sheng Yi dan Yi Yi.

Bagaimanapun, Yi Yi yang kini berusia hampir empat tahun akan dihantar pulang ke Pusat Konservasi Panda di China pada 20 Disember ini.

“Biasanya, anak panda hanya akan berada di Zoo Negara dalam tempoh dua tahun. Namun, disebabkan tempoh Perintah Kawalan Pergerakan (PKP) dan China yang masih belum membuka sempadan, Yi Yi tidak dapat dihantar pulang pada masa ditetapkan,” katanya.

Sementara itu, beliau menghargai sumbangan RM200,000 daripada foodpanda Malaysia kepada Pusat Konservasi dan Pameran Panda Gergasi serta berharap agar badan korporat lain turut mengikut jejak mereka.

“Kami gembira dapat terus bekerjasama dengan foodpanda Malaysia dan sumbangan ini memberi peluang kepada kami melindungi spesies haiwan ini sekali gus membolehkannya meninggalkan legasi untuk generasi akan datang,” katanya.

Pengarah Kanan Komersial foodpanda Malaysia, Jay Ar Juan berkata ini adalah tahun ketiga berturut-turut pihaknya memberi sumbangan kepada Zoo Negara sebagai tanggungjawab sosial korporat mereka.

“Walaupun beralih kepada fasa endemik dan pengunjung zoo kembali meningkat, kami tetap komited untuk terus memberi sumbangan kepada panda gergasi kerana haiwan itu melambangkan jenama foodpanda dengan sifatnya periang, mesra dan bersemangat. Tiada cara lebih baik untuk kami melahirkan penghargaan terhadap panda ini selain membantu dan menyokong usaha pemuliharaannya,” katanya. – BERNAMA


Pengguna kecewa, dakwa kualiti baju Melayu Bulan Bintang teruk

CYBERJAYA: Baru-baru ini kecoh di media sosial mengenai sebuah jenama baju Melayu popular mendapat kecaman dan kritikan oleh orang ramai disebabkan harga mahal tapi kualiti tidak setimpal.

Menurut seorang pengguna Facebook yang dikongsi oleh Bawang Channel, baju Melayu yang dibeli itu merupakan paling mahal yang pernah dibeli dengan harapan kain yang digunakan berkualiti.

Namun dia amat kecewa dengan kualiti pakaian tersebut lantas berkongsi pengalaman memakai baju Melayu jenama Bulan Bintang di mana kainnya jadi kasar sehingga berbulu.

Menurutnya, sebelum ini pernah membeli jenama lain tetapi tiada satu pun jenama tersebut mengalami masalah demikian.

“Hampa tengoklah sendiri, kejap lagi aku complain lebih-lebih cakap Melayu nak jatuhkan Melayu, kena buatan orang, sihir lah, padahal hampa yang rosakkan bisnes hampa sendiri.

“No more Bulan Bintang dah lepas ini. Beto tak Beto, taubat aku tak beli dah,” tulisnya.

Menjengah ke ruangan komen, rata-rata netizen bersyukur kerana tidak terpengaruh dengan perkara yang viral secara tiba-tiba.

“Mujur aku tak pernah minat pun, jenama yg tak pernah dengar tiba-tiba viral. Aku beli baju Melayu kat pasaraya Sakan je dah cukup sedap kainnya selesa pakai dan sejuk, kualiti pun dah tentu-tentu terjamin.

“Tak pernah terjebak dengan brand-brand gempak viral… risau macam ni laa.. Indah kabar dari rupa,” kongsi mereka.

Difahamkan, pihak Bulan Bintang pernah mengeluarkan kenyataan bahawa pengguna boleh menukar atau mendapatkan semula wang jika pakaian yang dibeli mengalami kerosakan.

Oleh: AIN JAPRI (Pelatih USM)

Author

Media Variasi

View all posts

View all posts


Tajaan pengajian percuma di universiti mampu ubah nasib keluarga miskin

KUALA LUMPUR: Penajaan pengajian percuma kepada pelajar generasi pertama keluarga miskin yang berjaya memasuki universiti seperti dicadangkan Menteri Pendidikan Tinggi, Datuk Seri Mohamed Khaled Nordin, dilihat mampu mengubah nasib golongan berkenaan.

Pensyarah Kanan Pusat Kajian Kepelbagaian Pendidikan Fakulti Pendidikan Universiti Kebangsaan Malaysia, Dr Anuar Ahmad berkata, keberhasilan program seperti itu boleh dilihat pada tahun 70-an apabila kerajaan berjaya membantu golongan itu melalui beberapa program seperti asrama, biasiswa dan pinjaman.

“Pada tahun 70-an program-program sebegini mampu membuka peluang yang luas kepada anak-anak golongan ini. Ramai daripada mereka (yang telah dibantu) cemerlang dalam pendidikan dan telah mengubah nasib mereka dengan menjadi kumpulan profesional mempunyai pendapatan yang lebih baik.

“Dasar ini sekiranya berjaya dibentang dan dilaksanakan sudah pasti memberi impak yang besar bukan sahaja kepada golongan tersebut malah kepada negara juga dalam merapatkan jurang kemiskinan di negara ini,” katanya ketika dihubungi Bernama.

Mengulas lanjut, beliau berkata dalam melaksanakan dasar ini, kerajaan perlu memastikan definisi golongan miskin mana yang perlu ditaja kerana terdapat bermacam-macam bentuk dan kategori kemiskinan di negara ini.

“Perlu penelitian daripada KPT (Kementerian Pendidikan Tinggi) kerana kita tidak mahu pelaksanaan dasar ini kelak akan membuka ruang kritikan kepada penganjuran program ini.

“Diharap KPT mempunyai garis panduan yang jelas bagaimana pelaksanaan penajaan ini dan mesti ada definisi, kerangka serta penjelasan bagi mereka yang layak dalam proses pemilihan dan sebagainya,” katanya.

Sementara itu, Pensyarah Kanan Fakulti Ekonomi dan Muamalat Universiti Sains Islam Malaysia, Dr Muhammad Iqmal Hisham Kamaruddin berkata, dengan penawaran program tersebut, pembentukan modal insan dalam kalangan golongan miskin dan B40 akan dapat direalisasikan secara menyeluruh.

Beliau berkata, program itu akan memberi ruang kepada pelajar terlibat untuk akses kepada pendidikan dan pengetahuan yang melaluinya akan mengeluarkan golongan itu dan keluarga mereka daripada kepompong kemiskinan.

“Penawaran program ini sudah semestinya akan membantu terutamanya keluarga miskin dan B40 agar mendapat peluang pendidikan yang sama seperti golongan masyarakat yang lain di Malaysia.

“Dengan mengambil kira kemampuan kewangan negara, program ini dilihat mampu dilaksanakan dengan sekurang-kurangnya memberikan bantuan pembiayaan yuran pendidikan secara percuma bagi golongan ini,” katanya.

Bagaimanapun, ia bergantung kepada jumlah keseluruhan penerima dan implikasi kewangan negara yang akan terlibat, katanya.

Beliau berkata, program itu merupakan rentetan daripada pengenalan Program Pembangunan Siswa Sulung Keluarga Malaysia (SULUNG) sebelum ini yang kedua-dua program berkenaan mempunyai ciri persamaan yang tertumpu kepada keluarga miskin atau B40.

Ditanya adakah ini merupakan langkah awal untuk menyediakan pengajian percuma untuk rakyat Malaysia, beliau berkata rakyat perlu realistik kerana pelaksanaan pengajian percuma secara keseluruhan akan menyebabkan implikasi kewangan yang besar kepada negara.

Pada 30 Januari lepas, Mohamed Khaled mengumumkan akan memperkenalkan program penajaan pengajian percuma kepada pelajar generasi pertama keluarga miskin yang berjaya memasuki universiti dan mekanisme dan dasar tersebut akan dibawa kepada Jemaah Menteri untuk disokong dan dijadikan dasar berterusan kerajaan. – BERNAMA


Maghribi mara ke suku akhir Piala Dunia

ISTANBUL: Maghribi layak ke suku akhir Piala Dunia FIFA 2022 selepas menewaskan Sepanyol 3-0 menerusi penentuan sepakan penalti pada Selasa, lapor Agensi Anadolu (AA).

Kedua-dua pasukan gagal memecah kebuntuan sepanjang 45 minit pertama perlawanan di Stadium Education City Doha.

Walaupun beberapa gerakan oleh kedua-dua pasukan dilakukan pada separuh masa kedua, ternyata  gagal menghasilkan sebarang gol, mengheret perlawanan bersambung ke masa tambahan.

Keputusan masa tambahan dalam perlawanan Pusingan 16 berkesudahan seri tanpa jaringan sehingga wisel penamat, memaksa perlawanan ditentukan menerusi sepakan penalti.

Pemain Maghribi Abdelhamid Sabiri, Hakim Ziyech dan Achraf Hakimi berhasil menyudahkan sepakan penalti sekali gus membolehkan pasukannya memenangi perlawanan.

Pasukan Sepanyol terpaksa melupakan hasrat melangkah ke suku akhir selepas Pablo Sarabia, Carlos Soler dan Sergio Busquets gagal menyempurnakan sepakan penalti. – BERNAMA


Sumbangan Tunai Rahmah fasa dua akan dikreditkan mulai 5 April

KUALA LUMPUR: Bayaran Sumbangan Tunai Rahmah (STR) fasa dua akan dikreditkan ke akaun bank penerima berdaftar secara berperingkat mulai 5 April ini, menurut Kementerian Kewangan (MOF).

MOF dalam kenyataan hari ini memaklumkan pembayaran STR fasa dua yang melibatkan nilai RM1.26 bilion itu akan disalurkan kepada 8.7 juta penerima golongan B40.

Menurut kenyataan itu, penerima STR di kawasan pedalaman termasuk Sabah dan Sarawak yang mempunyai akaun bank atau tiada akaun bank akan turut menerima pembayaran tersebut pada tarikh yang sama.

“Semakan status pembayaran boleh dibuat mulai pada tarikh sama dan penerima STR yang tiada akaun bank juga boleh membuat penunaian di Cawangan Bank Simpanan Nasional (BSN) mulai 5 April.

“Dengan pembayaran ini, sejumlah RM2.93 bilion peruntukan STR dibayar kepada golongan B40 pada tahun 2023,” menurut kenyataan itu.

Sementara itu, bagi pembayaran fasa tiga dan empat akan dilaksanakan mengikut jadual ditetapkan iaitu pada Julai dan November ini, dengan mengambil kira permohonan baharu atau kemas kini STR yang diterima semasa tempoh permohonan dan pengemaskinian.

Sehingga 31 Mac lepas, sebanyak 714,918 permohonan baharu dan 2,618,104 permohonan kemas kini diterima dan akan melalui proses verifikasi sebelum diluluskan mengikut kategori kelayakan STR.

Maklumat lanjut berkaitan pembayaran itu boleh dirujuk kepada soalan lazim (FAQ) di portal rasmi STR melalui pautan https://bantuantunai.hasil.gov.my

Sebelum ini, Perdana Menteri, Datuk Seri Anwar Ibrahim mahukan supaya pembayaran STR fasa dua diselesaikan pada pertengahan Ramadan atau sekurang-kurangnya awal April, sebelum sambutan Aidilfitri. – BERNAMA


PRU15: Pemuda UMNO hantar senarai calon termasuk Asyraf

KUALA LUMPUR: Pemuda UMNO sudah menghantar senarai calon kepada pucuk pimpinan parti untuk mewakili parti itu pad Pilihan Raya Umum ke-15 (PRU15).

Ketuanya, Datuk Dr Asyraf Wajdi Dusuki berkata, jumlah kuota senarai calon akan ditentukan oleh kepimpinan parti serta menunjukkan keyakinan bahawa lebih ramai calon muda akan ditampilkan pada PRU15.

“Kita tidak pernah mendesak untuk mendapatkan kuota seperti 20 peratus ke 30 peratus merupakan calon Pemuda. Tetapi pendirian Pemuda kami mahu menampilkan ramai lagi calon-calon baru yang memberi isyarat Barisan Nasional (BN) komited mengwajahkan parti yang membawa rejunevasi pembaharuan yang tinggi.

“Komitmen telah ditunjukkan kepimpinan parti 84 peratus dalam Pilihan Raya Negeri (PRN) Melaka lalu adalah calon muda, 79 peratus di PRN Johor. Buat pertama kali di peringkat pemuda BN kita sudah ada 13 wakil rakyat.

“Exco seramai lapan orang juga terdiri daripada pemuda BN. Ini membuktikan komitmen Presiden UMNO dan Pengerusi BN untuk mengwajahkan parti dengan muka baharu,” katanya.

Beliau berkata demikian pada sidang media selepas mempengerusikan Mesyuarat Khas Exco Pemuda UMNO di Menara Dato’ Onn hari ini.

Jelas Asyraf, beliau merupakan salah seorang dalam senarai calon untuk bertanding pada PRU15 akan datang.

Author

Mohamad Fitri Hazim Hazam

View all posts

View all posts


Mat Sabu dijadual jalani pembedahan apendiks malam ini

Kementerian itu, dalam kenyataan malam ini, memaklumkan Mohamad perlu menjalani pembedahan itu atas nasihat pakar perubatan.

“Beliau kini dalam keadaan stabil dengan pemantauan rapi. Atas nasihat pihak hospital, buat masa ini hanya ahli keluarga terdekat yang dibenarkan melawat Yang Berhormat Datuk Seri.

“Sama-sama kita doakan Yang Berhormat Datuk Seri diberikan kesembuhan dan pulih seperti sedia kala,” menurut kenyataan itu. – BERNAMA


Lelaki warga emas ditahan ugut guna batu

KUALA LUMPUR: Polis menahan seorang lelaki warga emas berusia 63 tahun yang videonya tular kerana mengugut seorang pemandu dengan menggunakan serpihan batu bata.

Timbalan Ketua Polis Daerah Sentul, Supt Heisham Harun berkata, lelaki itu ditahan pada 3 petang Rabu di Balai Polis Sentul selepas membuat laporan mengenai kejadian berkenaan.

Beliau berkata, siasatan awal mendapati lelaki itu yang bekerja sebagai pemandu van mempunyai empat rekod kesalahan jenayah lampau dan akan direman esok bagi membantu siasatan di bawah Seksyen 506 Kanun Keseksaan kerana kesalahan menakutkan secara jenayah.

“Lelaki itu turut disiasat mengikut Seksyen 427 Kanun Keseksaan kerana melakukan khianat dan Seksyen 14 Akta Kesalahan Kecil 1955 kerana mengeluarkan kata-kata kesat di tempat awam,” katanya dalam kenyataan malam tadi.

Heisham berkata, terdahulu mangsa yang merupakan lelaki tempatan berusia 25 tahun membuat laporan polis mengenai kejadian itu pada 2 petang Rabu.

Beliau berkata, mangsa yang bekerja sebagai ejen hartanah tidak berpuas hati dengan tindakan seorang lelaki yang mengetuk cermin dan membaling sebiji batu ke arah keretanya di lampu isyarat Jalan Metro Prima 1, Kepong di sini pada 28 Disember lepas.

“Sebelum kejadian, mangsa memandu kereta di Jalan Metro Prima dan terdapat sebuah lori menghalang laluannya.

“Suspek yang memandu di belakang mangsa membunyikan hon dan memaksanya meneruskan pemanduan selain memaki hamun kerana tidak berpuas hati dengan tindakan mangsa mengangkat tangan sebelum beredar,” katanya.

Menurut Heisham, ketika mangsa berada di lampu isyarat Jalan Metro Prima 1, suspek telah datang ke arah keretanya sambil membawa serpihan batu bata sebelum mengetuk cermin hadapan dan kanan serta membaling objek tersebut ke arah bumbung kereta.

Video kejadian berdurasi 28 saat berkenaan kemudian tular menerusi media sosial. – BERNAMA


Daia Hijab jadi pilihan Lisa Surihani, bau ‘fresh & handsome’!

PUTRAJAYA: Jenama pencuci pakaian Daia memperkenalkan produk baharu dikenali ‘Daia Hijab All Day Freshness’ untuk mengatasi masalah kebanyakan wanita muslim yang mengenakan hijab sepanjang hari sehingga menyebabkan muncul bau kurang selesa.

Duta jenama rangkaian produk Daia Hijab, Lisa Surihani berkata, dia tidak perlu bimbang untuk mencuci pakaian secara berasingan kerana produk tersebut boleh digunakan untuk seisi keluarga.

“Dengan menggunakan Daia Hijab All Day Freshness, saya pasti percayakan bukan sahaja hijab saya, tetapi semua pakaian keluarga saya turut mendapat cucian dan kesegaran berkualiti tinggi.

“Jadi, saya tidak perlu membeli pencuci pakaian yang berasingan atau bimbang mengenai tahap kebersihan atau wangian yang berbeza bagi setiap jenis pakaian yang dicuci.

“Kepada semua pengguna yang bercadang menggunakan Daia sebagai pencuci pakaian pilihan mereka, saya syorkan kepada mereka agar segera bertukar kepada Daia. percayalah kepada reputasi dan rekod cemerlang jenama ini,” katanya pada majlis pelancaran Daia Hijab di Alamanda Shopping Centre, Putrajaya, pada Khamis.

Sementara itu, jurucakap Gentle Supreme Sdn Bhd, Eliza Yanti berkata, produk baharu itu diperkenalkan dengan penggunaan formulasi yang membantu mengawal bau peluh yang membuat rata-rata pemakai hijab kurang senang.

“Saya dengan sukacitanya memperkenalkan Daia Hijab All Day Freshness yang dirumus dengan formulasi terkini, memberikan kawalan bau peluh berprestasi tinggi yang dapat menghilangkan semua bau ketika dicuci dan meneutralkan bau ketika dipakai menjadikan pakaian lebih bersih dan kekal segar sepanjang hari.

“Harumannya yang segar dan kekal lama membantu mencegah bau yang tidak menyenangkan, supaya anda dapat kekal aktif dan segar sepanjang hari.

“Sebagai jenama terkemuka di kalangan jenama pencuci pakaian premium berstandard tertinggi, kami komited untuk sentiasa memberi penyelesaian berinovasi yang memenuhi keperluan pengguna kami,” ujarnya.

Cecair pencuci pakaian Daia Smart Hijab All Day Freshness dijual pada harga pasaran yang disyorkan RM26.90 untuk sebotol 3.8kg, manakala pek isian semula 1.7kg dijual pada harga RM11.90. Serbuk pencuci pakaian Daia Hijab All Day Freshness dijual pada harga pasaran yang disyorkan RM5.95, RM15.90 dan RM25.50 masing-masing untuk 750g, 2.3kg dan 3.8kg.

Oleh: AIN JAPRI (Pelatih USM)

Author

Media Variasi

View all posts

View all posts


PM, KKM, KPWKM senada perkasa hak kanak-kanak

KUALA LUMPUR: Kementerian Pembangunan Wanita, Keluarga dan Masyarakat (KPWKM) sekali lagi akan menggesa penubuhan Jabatan Kanak-kanak ke Kabinet, Jumaat ini.

Menterinya, Datuk Seri Nancy Shukri berkata, cadangan itu sudah dikemukakan di Kabinet sebelum ini, namun ditolak atas alasan peruntukan terlalu besar.

“Saya akan kemukakan cadangan kepada mesyuarat Kabinet Jumaat ini sekali lagi, kita terus mendesak bagi mewujudkan jabatan ini.

“Cadangan yang dibawa ini adalah holistik, yang penting kita kena usaha sebagai titik permulaan menangani isu kanak-kanak termasuk jenayah terhadap mereka,” katanya.

Terdahulu, Nancy mengadakan lawatan kerja ke Pusat Temuduga Kanak-Kanak (CIC) Bahagian Siasatan Seksual, Wanita dan Kanak-Kanak (D11), Jabatan Siasatan Jenayah (JSJ) di sini, pada Isnin.

Nancy berkata, hasil lawatan itu, beliau mendapati Polis Diraja Malaysia (PDRM) memerlukan peralatan terkini dan penambahan kakitangan untuk menangani kes-kes jenayah di bawah D11.

Beliau berkata, perbincangan keseluruhan lebih kepada isu kanak-kanak.

“Pihak kementerian akan sentiasa menjalinkan kerjasama strategik dengan pihak polis yang saling memerlukan terutamanya isu-isu jenayah membabitkan kanak-kanak dan wanita,” katanya.

Sebelum ini, KPWKM bercadang mewujudkan jabatan khas bagi melindungi kanak-kanak termasuk melibatkan isu penderaan dan pengabaian.

Nancy dilaporkan berkata, penubuhan jabatan itu sudah dipersetujui secara prinsipal oleh Kabinet termasuk Perdana Menteri, Datuk Seri Anwar Ibrahim.

Anwar juga dilaporkan mengumumkan lantikan Pesuruhjaya Kanak-kanak menganggotai Suruhanjaya Hak Asasi Manusia (Suhakam) bagi menangani masalah penderaan dan sosial melibatkan kanak-kanak.

Menteri Kesihatan Dr Zaliha Mustafa, turut dilaporkan berkata kanak-kanak dan remaja dikenal pasti antara golongan berisiko tinggi untuk mengalami masalah kesihatan mental namun isu berkenaan dilihat masih kurang diberi perhatian.

Dr Zaliha mendedahkan, sebelum pandemik COVID-19, Pertubuhan Kesihatan Sedunia (WHO) menganggarkan 10 hingga 20 peratus kanak-kanak dan remaja seluruh dunia mengalami masalah kesihatan mental manakala 50 peratus masalah kesihatan mental yang serius bermula pada umur 14 tahun.

Beliau juga menggalakkan anggota kesihatan untuk mempersiapkan diri dengan ilmu Bantuan Asas Psikologi dalam membantu negara jika berlaku tragedi yang boleh memberi kesan langsung kepada kanak-kanak dan remaja.

Untuk rekod, undang-undang berhubung kesejahteraan kanak-kanak yang terdapat dalam Akta Kanak-Kanak 2001 sedia ada didakwa sudah mencukupi dan mematuhi piawaian antarabangsa.

Akta Kanak-Kanak telah dipinda pada 2021 dan menurut laporan UNICEF (Tabung Kanak-Kanak Pertubuhan Bangsa-Bangsa Bersatu), undang-undang negara mematuhi konvensyen hak kanak-kanak antarabangsa.

Pada 18 Februari lalu, selebriti dan personaliti TV, Daphne Iking menggesa kerajaan mewujudkan unit khas kanak-kanak yang bertanggungjawab dalam hal ehwal perundangan khusus untuk melindungi hak kanak-kanak.

Saranan itu ditujukan kepada KPWKM selepas melihat keperluan untuk menangani isu penderaan yang serius di pusat pemulihan ketika mengulas mengenai masalah itu.

Author

Tun Puteh Wanti

View all posts

View all posts


‘Pandai pulak duduk balik’ – Individu cuba menyorok lepas cetus provokasi di stadium JDT ditahan

CYBERJAYA: Pasukan Johor Darul Ta’zim (JDT) berjaya mempertahankan kejuaraan Piala FA buat dua musim berturut-turut selepas berjaya menewaskan Kuala Lumpur City FC (KL City FC) 2-0 di Stadium Sultan Ibrahim, pada Sabtu malam.

Bagaimanapun, sebahagian penyokong luar melakukan provokasi semasa aksi perlawanan sedang berlangsung.

Menerusi perkongsian video TikTok @seorangtina, kelihatan beberapa individu melakukan aksi biadab dan tidak senonoh sehingga mengundang ketidakpuasan hati penyokong di dalam stadium tersebut.

Sementara itu, pihak keselamatan terpaksa masuk campur susulan keadaan menjadi tegang serta penyokong JDT sudah mula mengerumuni kawasan tempat duduk tersebut.

Dapat dilihat beberapa individu cuba ‘bersembunyi’ atau mengelak diri daripada ditangkap dengan berpindah ke tempat duduk yang lain.

Malangnya, gerak geri mereka masih diperhatikan sehingga datang seorang pegawai yang dipercayai pengiring Tunku Mahkota Johor (TMJ) turun sendiri ke lokasi dan mengarahkan mereka yang terbabit ditahan.

Tindakan pegawai berkenaan menerima sorakan ramai yang berpuas hati geng provokasi itu telah ditahan.

“Ini baru betul, tangkap je orang macam ni yang cetuskan pergaduhan,” komen netizen.

“Cuba tengok mamat cap coklat, lepas kena cekup, duduk balik mat,” kongsi netizen.

“Pandai pulak duduk balik, ingat ke gentle sangat,” luah netizen.

Author

Nurul Ain Japri

View all posts

View all posts


Parkir luar pagar rumah: MBPG hanya saman selepas terima aduan

PASIR GUDANG: Majlis Bandaraya Pasir Gudang (MBPG) hanya menyaman kenderaan diparkir di luar pagar rumah selepas menerima aduan penduduk setempat.

Menerusi penjelasan dalam Facebook MBPG, pihaknya mengeluarkan memo dan notis pemberitahuan tersebut selepas mendapati isu berkenaan menimbulkan masalah.

“Untuk makluman pihak tuan/puan, rekod bagi aduan kacau ganggu kenderaan (kenderaan menghalang, kenderaan terbiar/buruk, kenderaan yang diletakkan di simpang jalan/laluan utama dan lain-lain) yang diterima oleh pihak MBPG pada tahun lalu ialah 242 aduan.

“Sementara pada tahun ini sehingga September ialah 349 aduan berkaitan kacau ganggu kenderaan.

“Pihak MBPG hanya akan mengambil tindakan sekiranya menerima aduan berkaitan antaranya seperti meletak kenderaan di luar pagar yang menyebabkan halangan dan kacau ganggu di kawasan/tempat awam,” jelas kenyataan itu.

Pada Rabu, tular satu notis pemberitahuan daripada MBPG yang menyatakan larangan meletakkan kenderaan di hadapan rumah (luar pagar) yang boleh menyebabkan halangan ditempat awam.

Notis terbabit pendapat pelbagai reaksi penduduk Pasir Gudang, ada pihak yang menyokong, namun dalam masa sama terbeban dengan penguatkuasaan terbabit.

Dalam notis pemberitahuan itu, tindakan boleh diambil atas kesalahan dibawah Seksyen 48 (1) Akta Pengangkutan Jalan 1987 (Akta 332), Seksyen 46 (1) (9) Akta Jalan, Parit dan Bangunan 1974 (Akta 133), Undang-undang kecil 3 (n) Undang-undang kecil vandalisme (Majlis Bandaraya Pasir Gudang) 2011 dan Perintah 17(1) dan 17(2) Perintah Lalulintas Jalan (peruntukan mengenai tempat letak kereta) Pihak Berkuasa Tempatan Pasir Gudang 2001.

Notis yang dikeluarkan dalam Facebook MBPG di bawah arahan Datuk Bandar Pasir Gudang itu juga menyatakan tindakan mengkompaun kesalahan serta-merta boleh dikenakan di bawah Undang-undang kecil mengkompaun kesalahan Akta Kerajaan Tempatan (MPPG) 2010 dengan kadar maksimum kompaun RM500. Dan dibawah Undang-undang kecil jalan, parit dan bangunan (mengkompaun kesalahan-kesalahan MPPG) 2011 dengan kadar maksimum kompaun RM2,000. – Sinar Harian

Author

Media Variasi

View all posts

View all posts


Gubal undang-undang sekat pekerja dibuang – NUFAM

KUALA LUMPUR: Kesatuan Kebangsaan Anak Kapal Kabin Penerbangan Malaysia (NUFAM) mencadangkan satu undang-undang baharu digubal bagi menyekat majikan daripada sewenang-wenang membuang pekerja.

Menerusi kenyataan kesatuan itu,
ada syarikat penerbangan hari ini masih secara terang melawan dan menakutkan ahli kesatuan jika adanya aduan dibuat atau menyertai kesatuan, mereka juga akan dipecat.

“Tidakkah ia menampakan masalah besar kepada pekerja itu sendiri kerana undang-undang yang masih lemah.

“Banyak perkara seperti isu halangan pekerja untuk membenarkan mereka menyertai mesyuarat agong kesatuan atau pun menghantar maklumat mesyuarat kepada pekerja, mereka ini telah dipecat.

“Tahukah pekerja ini semua pernah diugut dan tidak digalakan untuk menyertai kesatuan kerja mereka.

“Apabila isu ini dibentangkan ketika dulu, mengapa Menteri Sumber Manusia dulu tidak membuat apa-apa?

“Apa Menteri atau Jabatan Kesatuan buat untuk menghalang perkara penindasan terhadap pekerja berterusan dan berlaku?,” katanya di sini pada Selasa.

Tambahnya, mustahil mereka semua tidak tahu mengenai isu yang telah dibangkitkan oleh kesatuan sekerja kerana banyak kenyataan media telah dikeluarkan oleh NUFAM.

“Hari ini, isu untuk memberi hak kebebasan untuk berkesatuan bukan memjadi masalah utama kami tapi undang undang yang tidak menyekat atau menghalang pembuangan ahli atau pekerja yang ingin berkesatuan.

“Isu pelbagaian kesatuan di satu syarikat juga harus diperhalusi semula kerana ia dianggap akan meretakan kerharmonian sesama ahli kesatuan sendiri dan memecah belahkan kekuatan sebuah kesatuan.

“Jadi, pihak Kementerian Sumber Manusia atau mana mana wakil rakyat di Parlimen yang sedang menyokong RUU ini di Parlimen harus mendengar masalah yang telah dibawa oleh pihak kesatuan.

“Jadi, janganlah menyokong sesuatu akta jika kami sendiri sebagai wakil badan yang sah mewakili pekerja ini membantahkan RUU tersebut,” katanya.

Sementara itu, NUFAM turut menegaskan sesetengah wakil rakyat dalam persidangan Parlimen hari ini telah memberi pandangan yang tidak munasabah mengenai RUU Kesatuan Kerja.

Ia nampak seolah-olah hendak memutar belitkan isu pekerja dan kesatuan.

“Ramai antara kesatuan kerja hari ini marah dan menganggapkan perkara ini telah dipolitikan dan dipermainkan terutama sekali oleh parti pembangkang.

“Malah ada pula menyatakan banyak kesatuan setuju dengan perubahan RUU Akta Kesatuan yang dibentangkan hari ini adalah kehendak kesatuan. Bukan semua perkara dalam RUU kami setuju.

“Kami hendak tanya siapakah yang setuju mengenai perkara pelbagaian yang disebutkan oleh sesetengah wakil rakyat.

“Dari awal lagi NUFAM bersama 200 ratus kesatuan negara menyatakan isu ini harus diperhalusi semula,” katanya.

Author

Tun Puteh Wanti

View all posts

View all posts


Hukum suami kahwin lain tanpa izin, ini penjelasan Ustaz Azhar Idrus

ISU poligami semakin panas diperkatakan selepas pengarah Syamsul Yusof membuat pengakuan berkahwin dua dengan pelakon Ira Kazar.

Isu itu membuatkan video pendakwah bebas Ustaz Azhar Idrus yang mengupas mengenai kes suami berkahwin tanpa izin tular kembali.

Menerusi video dimuat naik di laman TikTok, penceramah selebriti, Ustaz Azhar Idrus menjawab pertanyaan sama ada sah atau tidak seorang suami berkahwin seorang lagi tanpa pengetahuan isteri pertama.

“Hukumnya (poligami) sah tetapi perbuatan itu tak betul kerana perkahwinan ini adalah bergembira, bukan bersedih,”ujarnya.

Ustaz Azhar menjelaskan, hidup berpoligami bermaksud kesemua mereka terlibat iaitu suami, isteri pertama dan isteri kedua (serta seterusnya jika ada) perlulah bergembira tanpa ada salah seorang tercicir sehingga menanggung penderitaan sendirian.

Oleh itu, adalah penting seorang suami mendapatkan keizinan daripada isteri pertama bagi mengelakkan mereka rasa ditipu hidup-hidup.

“Minta izin, saya nak berkahwin seorang lagi. Inilah orangnya (sambil tunjuk gambar), awak berkenan atau tidak. Dia cakap tak suka, okey cari lain sampai mendapat restu dari isteri pertama,”ujar Ustaz Azhar Idrus.

Tambah Ustaz Azhar Idrus, tindakan seorang suami berkahwin tanpa pengetahuan isteri pertama seolah-olah mereka telah melakukan penipuan dan semestinya menimbulkan rasa marah.

“Kalau isteri tipu, kita marah tak? Sama jugalah dengan konsep kahwin tanpa pengetahuan isteri. Dia masih ingat kita tak beri dia ‘madu’. Betul tak? Jadi, isteri rasa tertipu. Jangan sebab jasa isteri sangat besar dengan kita (suami),”jelasnya lagi. – Gempak

Author

Media Variasi

View all posts

View all posts


Haji: Cuaca panas boleh sebabkan strok haba

MADINAH: Cuaca panas ekstrem dengan purata suhu melebihi 40 darjah Celcius setiap hari di Arab Saudi boleh menyebabkan jemaah haji negara mengalami strok haba.

Pakar Perubatan Kesihatan Awam, Dr Asraf Ahmad Qamruddin berkata, cuaca panas dan kering boleh membawa kepada kenaikan suhu dan kehilangan air daripada badan sehingga mengakibatkan strok haba jika terdedah kepada cuaca tersebut.

“Strok haba jika tidak dicegah dan dirawat awal boleh menyebabkan kematian,” katanya kepada pemberita di sini.

Beliau berkata jemaah haji perlu peka terhadap simptom strok haba seperti kulit kering dan berlaku kemerah-merahan, lidah dan bibir kering, pening kepala, kekejangan otot serta pengsan.

Menurutnya jemaah haji perlu mendapatkan rawatan segera jika mengalami simptom-simptom tersebut di pusat kesihatan yang disediakan Tabung Haji (TH).

Dr Asraf berkata, semua jemaah haji berisiko terkena strok haba, namun warga emas berusia lebih 60 tahun dan mereka yang mempunyai masalah kesihatan seperti kencing manis dan buah pinggang, lebih berisiko.

“Cara pencegahan daripada mengalami strok haba adalah kita perlu mengelakkan daripada berada di bawah panas matahari yang terik untuk satu tempoh masa yang lama.

“Memastikan kita sentiasa menghidrasi diri kita dengan minum sekurang-kurangnya dua liter air, memakai payung atau losyen pelindung matahari dan memakai pakaian yang longgar,” katanya.

Kumpulan pertama jemaah haji seramai  284 orang dijadual tiba di Madinah, esok.

Sementara itu, Pengurus Zon Satu Madinah bagi musim haji 1444 Hijrah Mohamad Abas mengingatkan jemaah haji supaya sentiasa memakai lencana disediakan TH bagi memudahkan petugas memberikan bantuan jika berlaku sebarang kecemasan.

Beliau berkata pihaknya telah bersedia menerima kedatangan jemaah haji  yang akan menginap di Saja Al Madinah, Anwar Al Madinah Movenpick dan Emaar Royal Hotel. – BERNAMA


MHO gesa umat Islam bersatu beri tekanan kepada kerajaan Sweden

CYBERJAYA: Pertubuhan Kemanusiaan Masyarakat Antarabangsa Malaysia (MHO) menyeru dan menggesa umat Islam seluruh dunia untuk terus memberi tekanan kepada kerajaan Sweden.

Setiausaha Agung MHO, Datuk Hishamuddin Hashim berkata, tindakan pelampau sayap kanan Sweden-Denmark, Rasmus Paludan membakar al-Quran harus dikecam.

Menurutnya, perbuatan pelampau itu akan menjejaskan keselamatan dan kestabilan yang tidak konsisten dengan nilai menghormati orang lain, kebebasan kepercayaan, hak asasi manusia dan kebebasan asasi manusia.

“MHO menyeru dan menggesa umat Islam di seluruh dunia, gerakan Islam yang ada serta pertubuhan-pertubuhan bukan kerajaan (NGO) di Malaysia untuk mengecam tindakan Islamofobik ini sebagai tanda solidariti dan kesatuan umat Islam mempertahankan maruah umat Islam di samping mewujudkan tekanan kepada kerajaan Sweden agar mengambil tindakan terhadap ahli politik ekstrem ini.

“Selain itu, pihak MHO akan bekerjasama dengan Majlis Perundingan Pertubuhan Islam Malaysia (MAPIM) serta NGO-NGO lain bagi memberi tekanan keras melalui pihak kedutaan Sweden supaya individu dari parti berhaluan kanan tersebut diambil tindakan tegas.

“Individu tersebut seolah-olah dilindungi kerajaan Sweden kerana tidak ada tindakan yang diambil dan semasa beliau membakar Al-Quran tersebut beliau serta pengikutnya dilaporkan dikelilingi anggota keselamatan, ini seolah-olah kerajaan Sweden secara tidak langsung seperti memberi kebenaran dan merelakan tindakan individu ini membakar Al-Quran,” katanya dalam kenyataan pada Khamis.

Untuk rekod, Paludan membakar secara terbuka senaskah al-Quran di luar Kedutaan Turki di Stockholm, Sweden pada Sabtu lalu bersama kira-kira 100 orang peserta himpunannya selepas Turkiye dilapor membantah keanggotaan penyertaan Sweden dalam Pertubuhan Perjanjian Atlantik Utara (NATO).

Tindakannya yang telah menggemparkan umat Islam itu dilaporkan menerima kebenaran daripada kerajaan negara tersebut beserta kawalan daripada pihak polis.

Tegas Hishamuddin, perkara itu tidak sepatutnya berlaku kerana membenarkan unsur-unsur ekstremis mensasarkan umat Islam, menyebarkan kebencian terhadap kesucian serta nilai Islam dan menjadi contoh membimbangkan mengenai Islamophobia.

Author

Faridah Amiratul

View all posts

View all posts


Nafuzi sah tidak bersama TFC musim depan

Author

MEDIAVARIASI

View all posts

View all posts


Lelaki seleweng 2,000 liter diesel subsidi ditahan

ISKANDAR PUTERI: Polis menahan seorang lelaki disyaki terbabit dalam kegiatan penyelewengan diesel bersubsidi pada Selasa.

Ketua Polis Daerah Iskandar Puteri, Asisiten Komisioner Rahmat Ariffin berkata, suspek berusia 40 tahun itu ditahan di sebuah stesen minyak di Iskandar Puteri pada jam 4 petang.

Menurutnya, suspek ditahan anggota kereta peronda (MPV) Bahagian Pencegahan Jenayah Keselamatan dan Komuniti Ibu pejabat Polis Daerah (IPD) Iskandar Puteri.

“Ketika ditahan, suspek sedang mengisi diesel ke dalam tong yang diletakkan di dalam sebuah lori. Lebih kurang, 2,000 liter diesel bersubdisi cuba diseleweng suspek.

“Diesel bersudsidi ini telah diseleweng untuk kegunaan kilang di sekitar kawasan Iskandar Puteri,” katanya ketika dihubungi pada Rabu.

Menurut Rahmat, suspek telah ditahan untuk siasatan lanjut mengikut Seksyen 21 Akta Kawalan Bekalan 1961.

“Polis akan terus membanteras dan memastikan kegiatan penyelewengan serta ketirisan diesel yang menyebabkan kerugian kepada negara,” katanya. – Sinar Harian

Author

Media Variasi

View all posts

View all posts


Harga beras putih tempatan peringkat runcit masih dikawal – KPKM

PUTRAJAYA: Harga Beras Putih Tempatan (BPT) di peringkat runcit masih dikawal pada kadar RM2.60 sekilogram (kg).

Kementerian Pertanian dan Keterjaminan Makanan (KPKM) menjelaskan, perkara itu sebagaimana tertakluk di bawah Perintah Beras (Kawalan Gred dan Harga) (Pindaan No.4) 2008, Akta Kawalan Padi dan Beras 1994 [Akta 522].

Penjelasan itu sebagai memberi maklum balas kepada kenyataan Pengarah Urusan Mydin Mohamed Holdings Berhad (Mydin), Datuk Ameer Ali Mydin berhubung cadangan menaikkan harga siling BPT kepada RM34 setiap 10 kg.

Berhubung kebenaran pembelian beras putih import (BPI) dengan harga borong oleh pengusaha restoran, KPKM berkata, langkah itu bagi membantu pihak pengusaha restoran, makanan dan penjaja kecil mendapatkan BPI dengan harga borong bagi perniagaan mereka.

“Melalui kaedah ini, pihak peniaga dapat mengawal kos operasi dan memastikan harga nasi yang dijual tidak dinaikkan harga.

“Dalam masa sama, usaha ini juga untuk memastikan bekalan BPT akan dapat distabilkan dengan mengurangkan pembelian banyak oleh pengusaha restoran, makanan dan penjaja kecil untuk kegunaan perniagaan berbanding pembelian untuk keperluan isi rumah,” katanya dalam kenyataan hari ini.

Kerajaan sebelum ini memberi kebenaran pembelian BPI pada harga borong iaitu RM160/50kg (harga di pintu gudang) kepada persatuan-persatuan restoran, pengusaha makanan dan penjaja kecil.

Dalam hal ini, KPKM mengambil langkah tersebut untuk mengimbangi keperluan beras bagi tujuan perniagaan dan kegunaan isi rumah dalam tempoh permintaan tinggi kepada bekalan BPT pada masa ini.

“Persetujuan ini dicapai melalui sesi libat urus di antara KPKM dan persatuan-persatuan restoran, pengusaha makanan dan penjaja kecil pada 15 September lalu,” katanya. – Utusan

Author

Media Variasi

View all posts

View all posts


PRU15: Tambang percuma pada hari mengundi esok – Prasarana

KUALA LUMPUR: Prasarana Malaysia Berhad (Prasarana) memberi tambang percuma sepanjang hari esok sempena Pilihan Raya Umum ke-15 (PRU15) bagi kesemua perkhidmatan di bawah kendaliannya.

Prasarana dalam kenyataan hari ini memaklumkan tambang percuma itu meliputi perkhidmatan Rapid KL, Rapid Penang dan Rapid Kuantan merangkumi Transit Aliran Ringan (LRT), Transit Aliran Massa (MRT), Monorel, Transit Aliran Bas (BRT) atau bas henti-henti.

“Ini adalah langkah Prasarana sebagai sebuah syarikat Malaysia memudahkan rakyat keluar mengundi demi menjalankan tanggungjawab dan hak mereka,” menurut kenyataan itu.

Prasarana memaklumkan pengguna My50 boleh menggunakan pas seperti biasa manakala pengguna kad Touch ‘n Go boleh menggunakan kad tanpa sebarang caj.

Sementara itu, pengguna token pula perlu ke mana-mana Pejabat Khidmat Pelanggan di stesen LRT, MRT, Monorel dan BRT untuk mendapatkan token khas perjalanan sehala.

Bagi perkhidmatan Rapid Bus di Kuala Lumpur, Pulau Pinang dan Kuantan termasuk bas perantara MRT, Prasarana memaklumkan pengguna tidak perlu menyentuh kad di mesin pengimbas apabila menaiki atau turun daripada bas.

Menurut Prasarana tambang percuma itu bagi memudahkan rakyat Malaysia keluar mengundi dengan mudah, tenang dan selamat.

Untuk maklumat lanjut, rujuk laman media sosial Prasarana serta laman web https://myrapid.com.my. Para pengguna juga digalakkan untuk memuat turun aplikasi PULSE di Google Play dan App Store untuk maklumat terkini serta bagi merancang perjalanan.

PRU15 akan berlangsung esok. – BERNAMA


Bayar tol guna kad debit, kredit September ini – Nanta

KUALA LUMPUR: Beberapa lebuh raya akan melaksanakan sistem pembayaran terbuka selewat-lewatnya September ini bagi membolehkan pengguna membayar tol menggunakan kad debit dan kredit.

Menteri Kerja Raya, Datuk Seri Alexander Nanta Linggi berkata, lebuh raya berkenaan ialah Lebuhraya Sungai Besi, Lebuhraya Baru Pantai, Lebuhraya Bertingkat Ampang-Kuala Lumpur, Lebuhraya Koridor Guthrie serta Jambatan Pulau Pinang.

“Pelaksanaan sistem pembayaran terbuka ini ialah antara inisiatif awal sebagai peralihan ke arah sistem Aliran Bebas Pelbagai Lorong (MLFF) yang sedang giat diusahakan,” katanya dalam catatan di Facebook hari ini.

Nanta berkata, pembuktian konsep (POC) MLFF akan dijalankan sebelum akhir Oktober ini dan lokasi terlibat sedang dalam rundingan, sebelum dimuktamadkan dalam masa terdekat bagi menilai sistem MLFF sebelum ia dilaksanakan bagi kesemua lebuh raya.

Beliau berkata, pelaksanaan sepenuhnya MLFF akan dilaksanakan secara berfasa selewat-lewatnya pada suku ketiga 2024.

Nanta menjelaskan melalui pelaksanaan MLFF, sistem pembayaran terbuka akan dilaksanakan bagi kutipan tol untuk semua lebuh raya di Malaysia, dan membuka peluang kepada lebih ramai pihak pemberi kemudahan e-dompet turut serta, seterusnya tiada lagi monopoli oleh Touch N Go.

“Persaingan sihat akan wujud di antara pemain industri, yang akan membuka lebih banyak pilihan kepada pengguna lebuh raya untuk membuat pembayaran tol, sekali gus memberikan kemudahan kepada mereka.

“Saya berharap usaha ini akan mendapat kerjasama semua pihak dan memberi manfaat yang menyeluruh kepada semua, terutama rakyat dan pengguna lebuh raya di negara ini,” katanya.

Pada Ahad, Perdana Menteri, Datuk Seri Anwar Ibrahim ketika menjawab soalan seorang peserta dalam program dialog anak muda ‘Temu Anwar’ di Pusat Konvensyen Kuala Lumpur memaklumkan, kerajaan akan mempertimbang semula monopoli Touch N Go dalam pengangkutan dan jalan raya. – BERNAMA


Parlimen bubar: Kerajaan, PM, SPR mohon batal saman pemula Charles Santiago

KUALA LUMPUR: Kerajaan, Perdana Menteri Datuk Seri Ismail Sabri Yaakob dan Suruhanjaya Pilihan Raya (SPR) hari ini mengemukakan permohonan untuk membatalkan saman pemula oleh penyandang kerusi Parlimen Klang Charles Santiago berhubung pembubaran Parlimen ke-14.

Ketiga-tiga defendan memfailkan permohonan itu menerusi Tetuan Hafarizam Wan & Aisha Mubarak di Mahkamah Tinggi di sini atas alasan saman tersebut mengaibkan, remeh serta menyalahgunakan proses mahkamah.

Kesemua defendan berkata saman itu tidak mendedahkan sebarang klausa tindakan yang munasabah terhadap mereka kerana kuasa Yang di-Pertuan Agong (YDPA) dalam membuat pengisytiharan pembubaran Parlimen ke-14 di bawah Perkara 55 (2) dan Perkara 40(2) (b) Perlembagaan Persekutuan tidak boleh diadili dan dipertikaikan di mahkamah.

Kata defendan, kuasa untuk membubarkan sesuatu Parlimen adalah suatu kuasa prerogatif YDPA di bawah Perkara 40(2)(b) dan Perkara 55(2) yang mana YDPA boleh mengikut budi bicaranya membubarkan Parlimen tanpa perlu mendapatkan nasihat Jemaah Menteri di bawah Perkara 40(1) dan Perkara 40(1A) Perlembagaan Persekutuan.

“Isu permintaan pembubaran Parlimen ke-14 oleh defendan pertama (Ismail Sabri) kepada YDPA pada 9 Oktober 2022 adalah bersifat akademik kerana YDPA telah memperkenankan permintaan itu di bawah Perkara 40(2)(b) dan Perkara 55 (2) dan seterusnya membubarkan Parlimen ke-14,” kata defendan.

Menurut permohonan itu, SPR mempunyai tugas keperlembagaan di bawah Perkara 55(4) Perlembagaan Persekutuan dan dibaca bersama Perkara 113(1) Perlembagaan Persekutuan untuk mengadakan suatu Pilihan Raya Umum (PRU) dalam masa 60 hari selepas pembubaran Parlimen dan kuasa SPR  untuk mengadakan PRU tidak boleh diadili.

“Plaintif tidak dapat mengekalkan sebarang bentuk relif yang mempunyai kesan sama dengan mencabar kuasa YDPA untuk pembubaran Parlimen ke-14 dan seterusnya menghalang Pilihan Raya Umum ke -15 (PRU15) diadakan,” menurut defendan.

Menurut defendan, sebarang cabaran terhadap sesuatu perjalanan pilihan raya tidak boleh dipersoalkan kecuali melalui petisyen pilihan raya sepertimana yang diperuntukkan di bawah Perkara 118 Perlembagaan Persekutuan.

Permohonan itu akan didengar di hadapan Hakim Mahkamah Tinggi Datuk Ahmad Kamal Md Shahid pada 20 Oktober ini.

Charles selaku plaintif memfailkan saman pada 11 Oktober lalu, antaranya memohon deklarasi bahawa permintaan Ismail kepada YDPA pada 9 Oktober lepas untuk pembubaran Parlimen ke-14 adalah menyalahi Perkara 40(1) dan (1A) Perlembagaan Persekutuan kerana permintaan itu tidak dibuat berdasarkan nasihat atau kuasa am, jemaah menteri dan oleh itu ia terbatal serta tidak sah.

Beliau juga memohon perintah mahkamah supaya PRU15 dihentikan atas alasan musim banjir. – BERNAMA


Irwan antara lima yang dicalonkan di Setiawangsa

SETIAWANGSA : Timbalan Ketua UMNO Bahagian Setiawangsa, Datuk Mohd Irwan Rizal Mohd Ali Napiah antara lima yang dicalonkan Barisan Nasional (BN) bagi bertanding pada Pilihan Raya Umum (PRU) ke-15 di Setiawangsa nanti.

Selain beliau, Ketua Bahagian UMNO Setiawangsa, Datuk Sri Izudin Ishak, Ketua Wanita, Ketua Pemuda dan Naib Ketua Bahagian UMNO wilayah itu turut dicalonkan.

Irwan memaklumkan semua calon amat terbuka dan sudah sepakat untuk meneruskan perjuangan kepada rakyat.

“Siapa pun jadi calon, atas semangat Barisan Nasional kita perlu selesaikan PRU15, dapat mandat, teruskan perjuangan kita kepada rakyat.

“Daripada BN Setiawangsa termasuk saya kami serahkan kepada pucuk kepimpinan, kewajarannya untuk merangka kemenangan bagi mencapai kestabilan yang diharapkan rakyat.

“Tahun 2018 sampai sekarang sudah bertukar tiga kerajaan dan kita sudah lihat PH, PN gagal urus tadbir ekonomi negara.

“Jika diberi mandat kepada BN kita akan pastikan kestabilan ini belaku, pelabur datang dan peniagaan boleh terus berkembang.

“Selagi kerajaan tidak stabil, bertukar-tukar, polisi pun bertukar-tukar orang luar takut nak melabur ekonomi akan teruk dan rakyat akan terjejas,” katanya ketika menghadiri servis motosikal dan menukar minyak hitam secara percuma kepada 500 rakyat anjuran Pertubuhan Bukan Kerajaan (NGO) MySetiawangsa di Dataran Setiawangsa di sini semalam.

Sebelum ini, Irwan selaku Presiden MySetiawangsa telah adakan program pemberian Petrol Percuma yang diadakan sebanyak lima siri bermula sebelum PKP lagi.

Dalam pada itu, Irwan memberitahu ada menemui Pengarah Komunikasi PKR, Fahmi Fadzil
memaklumkan bahawa PKR juga mungkin umumkan calon dan manifesto mereka.

“Bagaimanapun, bagi BN pula mengambil langkah bertindak secara holistik, cara perbincangan menerusi dapatan tertentu, baharu kita tawarkan yang mana calon sesuai untuk berkhidmat kepada rakyat.

“Kita mengambil pendekatan berikan perkhidmatan, keyakinan kepada rakyat bahawa kita BN boleh tadbir kerajaan lebih baik daripada kerajaan sebelum ini.

“Difahamkan BN akan mengetengahkan 70 peratus muka baharu, ahli parti yang terdiri daripada pelbagai latar belakang, seperti peguam, doktor, arkitek dan lain-lain.Apa yang pasti mereka mewakili dan mengutamakan rakyat berbanding siapa diri mereka,” katanya.

Author

Tun Puteh Wanti

View all posts

View all posts


Pusat perubatan kekurangan jururawat, gaji lumayan menanti graduan – CEO KPMC

KAJANG: Jangan terkejut, ada graduan jururawat baharu keluar sudah ditawarkan gaji RM4,000 hingga RM5,000 sebulan!

Ia berlaku gara-gara permintaan yang tinggi sejak era pandemik dan kini endemik dalam bidang ini sedangkan jumlah sedia ada ketika ini belum mencukupi.

Kerana itu ada pelajar yang belum habis peperiksaan akhir sudah ditawarkan tempat untuk bertugas.

Ketua Pegawai Eksekutif KPMC, Datuk Saroni Judi berkata, peningkatan permintaan ini bermula selepas Perintah Kawalan Pergerakan (PKP) di mana semua sistem pendidikan terganggu.

“Peperiksaan dan latihan amali tidak dijalankan, semua dilakukan secara dalam talian, menyebabkan pengeluaran jururawat, tenaga mahir dalam bidang perubatan terbantut sejak PKP.

“Yang sedia ada perlu beri sokongan kepada kerajaan di pusat- pusat kawalan penyakit dan wabak.

“Jika ada ramai staf yang terdedah dengan wabak, terpaksa kuarantin menyebabkan tenaga kerja di lokasi berkurang, keperluan amat mendesak berikutan permintaan tinggi.

“Apabila jururawat berkurang, kualiti kerja dan tumpuan kepada pesakit juga beri kesan malah mereka sendiri akan rasa terbeban,” katanya pada sidang media di KPMC.

Beliau berkata demikian selepas Majlis Menandatangi Perjanjian Persefahaman (MoU) antara KPMC dan Kolej Universiti Antarabangsa MAIWP (UCMI), yang diwakili Naib Canselor UCMI, Prof Dr Wan Mohd Azizi Wan Sulaiman.

Kerjasama ini bagi memastikan KPMC menjadi pusat perubatan pilihan khususnya graduan kesihatan dariada UCMI dengan memberikan rawatan kesihatan berkualiti.

UCMI mengeluarkan 300 graduan kejururawatan setiap tahun.

Tambah Saroni, sewajarnya nisbah seorang jururawat adalah empat pesakit namun disebabkan kekurangan staf, garis panduan ini tidak dapat diikuti.

“Banyak atau tidak keperluan adalah bergantung daripada pandemik kepada endemik, jika ada isu influenza, denggi dan sebagainya.

“Pembukaan hospital baru juga beri ancaman kepada isu kekurangan ini, ramai yang akan memilih tempat baharu menyebabkan tempat sedia ada terjejas.

“Ketika ini KPMC memiliki 140 staf dan 60 peratus daripadanya adalah bahagian perubatan,” katanya.

Author

Tun Puteh Wanti

View all posts

View all posts


Tindakan undang-undang tidak selesai anak muda ubah suai motosikal

CYBERJAYA: Kerajaan perlu melihat semula keperluan alat ganti import sekiranya mahu menyelesaikan isu pengubahsuaian kenderaan khususnya motosikal dalam kalangan anak muda.

Ini kerana, anak muda sering menjadi sasaran tindakan undang-undang, tetapi seolah menutup sebelah mata terhadap pembekal alat ganti import.

Ketua Aktivis Pengangkutan Darat Malaysia (PPDM), Kamaruddin Mohd Hussain, keliru mengapa rakyat bawahan khususnya anak muda dijadikan mangsa keadaan tindakan undang-undang seperti tidak wajar dalam isu berkenaan.

Justeru, beliau terpanggil untuk memberi kenyataan mengenai isu pengubahsuaian kenderaan motosikal.

“Kenapa hanya pemilik kenderaan khususnya anak muda sahaja yang dikenakan tindakan undang-undang kerana mengubah suai kenderaan motosikal mereka sedangkan pembekal dibebaskan begitu sahaja?.

“Pemilik kenderaan motosikal ini tidak mungkin dapat mengubah suai kenderaan mereka jika kerajaan tidak membenarkan pihak taikun membawa masuk alat ganti tersebut ke dalam negara,” katanya menerusi kenyataan dikeluarkan di sini.

Justeru katanya, jika benar kerajaan ingin menyelesaikan isu berkenaan, adalah lebih baik mengharamkan kemasukan alat ganti pengubah suaian daripada menzalimi rakyat sendiri.

“Jangan hanya tahu menghukum, tetapi dalam masa yang sama kerajaan yang bertanggungjawab membenarkan alat ganti pengubahsuaian dibawa masuk ke dalam negara untuk dijual kepada rakyat,” katanya.

Author

Fhatihah Zakinan

View all posts

View all posts


Warga P.Pinang, Melaka boleh ‘book’ slot perkhidmatan kesihatan pergigian di MySejahtera

CYBERJAYA: Warga Malaysia yang menetap di Melaka dan Pulau Pinang kini boleh membuat tempahan janji temu perkhidmatan kesihatan pergigian melalui aplikasi MySejahtera.

Kementerian Kesihatan Malaysia (KKM) memaklumkan, pelaksanaan tempahan janji temu perkhidmatan kesihatan pergigian itu akan dilaksanakan secara berfasa.

“Fasa 1, bermula 20 Mac 2023, penggunaan Sistem Janji Temu di semua klinik pergigian di semua negeri Melaka dan Pulau Pinang.

“Fasa 2, bermula Mei 2023, perluasan penggunaan Sistem Janji Temu di semua klinik pergigian,” maklum KKM.

Katanya, menerusi pelaksanaan sistem sedemikian pengguna boleh melakukan janji temu dan terus ke klinik dalam mendapatkan rawatan pergigian.

Malah, sistem tersebut dapat menjimatkan masa, termasuk masa menunggu para pesakit.

Difahamkan, pihak MySejahtera menyasarkan pengenalan menyeluruh di semua klinik pergigian seluruh negara menjelang Mei 2023.

Bagi anda yang inginkan keterangan lanjut boleh layari  laman https://helpdesk.mysejahtera.malaysia.gov.my/…/51000334…

Berikut rujukan buat anda membuat tempahan temu janji di MySejahtera:

Author

Diyana Rahip

View all posts

View all posts


AS luluskan vaksin chikungunya pertama di dunia

WASHINGTON: Pentadbiran Makanan dan Ubat-Ubatan Amerika Syarikat (FDA) meluluskan vaksin pertama di dunia untuk virus chikungunya yang kini dilihat sebagai ancaman kesihatan global terbaharu.

Menurut FDA, vaksin yang diberi nama Ixchiq diluluskan untuk mereka yang berumur 18 tahun ke atas dan berisiko tinggi dijangkiti penyakit itu.

Vaksin itu dibangunkan oleh syarikat bioteknologi Valneva dari Eropah dan kelulusan yang diberikan FDA dijangka mempercepat pelaksanaan pemberian imunisasi berkenaan di negara berisiko tinggi.

Penyakit bawaan nyamuk itu menyebabkan gejala demam, sakit kepala, ruam, sakit sendi serta sakit otot, malah boleh membawa maut terutama kepada bayi baru lahir.

Sakit sendi yang diakibatkan virus itu boleh berlarutan selama berbulan-bulan atau dalam sesetengah kes berpanjangan hingga bertahun-tahun.

Kira-kira 440,000 kes chikungunya termasuk 350 kematian dilaporkan setakat September lalu.

Ketika ini tiada ubat khusus untuk merawat chikungunya dengan negara-negara Afrika, Amerika Selatan dan Asia Selatan mencatatkan jumlah kes tertinggi tahun ini.

Data daripada Pusat Pencegahan dan Kawalan Penyakit Eropah menunjukkan bahawa Brazil mencatat jumlah tertinggi sebanyak 218,613 kes sepanjang tahun ini.

Lebih daripada 93,000 kes turut dilaporkan di India, di mana ibu kota New Delhi menyaksikan wabak besar menular pada 2016. – Utusan

Authors

Media Variasi

View all posts

Diyana Rahip

View all posts

View all posts

View all posts


Wanita warga emas rentung dalam kebakaran di Mukah

SIBU: Seorang wanita warga emas ditemukan rentung dalam kebakaran sebuah rumah di Kampung Tutus Ulu, Jalan Mukah-Balingian, kira-kira 146 kilometer dari sini, tengah malam tadi.

Jurucakap Pusat Gerakan Operasi Bomba Sarawak berkata, warga emas berusia dalam lingkungan 80-an dan belum dikenal pasti identitinya itu dijumpai di bawah runtuhan rumah berstruktur tidak kekal itu yang musnah dalam kebakaran yang dilaporkan pada pukul 12.04 tengah malam.

“Rumah itu didiami enam sekeluarga dengan penghuni lain terdiri daripada empat lelaki dewasa dan seorang wanita dewasa berjaya keluar menyelamatkan diri,” katanya.

Beliau berkata lapan anggota dari Balai Bomba dan Penyelamat (BBP) Mukah digerakkan ke lokasi dan berjaya memadamkan kebakaran itu sepenuhnya kira-kira pukul 1.57 pagi.

Punca dan jumlah kerugian akibat kebakaran itu masih lagi dalam siasatan, katanya. – BERNAMA


Rohingya tiada niat kekal di Malaysia, mahu pulang – Ketua komuniti

KUALA LUMPUR: Etnik Rohingya yang menjadi beban kekal di Malaysia sebenarnya mahu pulang ke Myanmar.

Ketua Komuniti Muslim Rohingya, Thu Zar Maung @ Rahidah Abdul Azeez  berkata, pelarian Rohingya memang mahu pulang ke tanah air dan tidak berhasrat mahu jadikan Malaysia sebagai rumah mereka.

“Mereka cuma bimbang ditangkap, dibunuh oleh tentera Junta yang masih belum berakhir.

“Kami faham kekangan Malaysia yang terpaksa menanggung pelbagai isu kesan pelarian yang telah terlalu lama berlaku di sini.

“Kami juga tidak tahu Kerajaan Perpaduan menyokong junta atau tempatan di Myanmar, ” katanya kepada MEDIA VARIASI.

Sementara itu, peguam, Norman Fernandez berpandangan jika Rohingya dibenarkan terus berada di Malaysia tidak mustahil etnik berkenaan akan menuntut untuk diiktiraf sebagai bangsa Melayu dan berhak mendapat pendidikan di universiti awam tempatan.

Tidak mustahil dalam tiga ke empat generasi (akan datang), Rohingya di Malaysia yang beragama Islam boleh cakap bahasa Malaysia dan sudah mengamalkan budaya Melayu, akan menuntut untuk diiktiraf sebagai Melayu. Mereka akan menuntut hak belajar di Universiti Teknologi Mara (UiTM).

“Alahai, terkenang sajak Usman Awang. Semua boleh jadi Melayu,” katanya.

Sebelum ini media melaporkan, agensi pelarian Pertubuhan Bangsa-Bangsa Bersatu (PBB) menyifatkan etnik Rohingya sebagai minoriti paling teraniaya di dunia dan pada tahun 2016 hingga 2017, ribuan etnik tersebut turut dibunuh, dirogol serta diseksa atau ditangkap junta Myanmar.

Turut dilaporkan, setiap tahun ramai di kalangan etnik berkenaan mempertaruhkan nyawa menaiki kapal untuk lari dari Myanmar dan kem pelarian di Cox’s Bazar, Bangladesh menuju ke Malaysia serta Indonesia.

Author

Tun Puteh Wanti

View all posts

View all posts


BIMB serah zakat perniagaan RM185,000 kepada MAIPs

KANGAR: Bank Islam Malaysia Berhad (BIMB) menyerahkan zakat perniagaan berjumlah RM185,000 kepada Majlis Agama Islam dan Adat Istiadat Melayu Perlis (MAIPs) bagi tahun kewangan 2022.

MAIPs menerusi satu kenyataan hari ini menyebut Ketua Pegawai Rangkuman Kewangan Kumpulan Bank Islam, Mohd Nazri Chik mempersembahkan cek contoh tersebut kepada Pemangku Raja Perlis Tuanku Syed Faizuddin Putra Jamalullail dalam satu majlis yang diadakan di Masjid Al-Falah Behor, Arau malam tadi.

Turut hadir, Ketua Pegawai Eksekutif MAIPs Mohd Nazim Mohd Noor.

Tuanku Syed Faizuddin bertitah baginda berharap agar lebih banyak lagi syarikat korporat berganding bahu dengan MAIPs untuk membantu mereka yang kurang bernasib baik di negeri itu.

Menurut kenyataan itu pada majlis yang sama, Tuanku Syed Faizuddin merangkap Yang Dipertua MAIPs berkenan menyerahkan sumbangan agihan zakat MAIPs kepada 140 asnaf terpilih.

Seramai 70 penerima adalah dari kariah Behor Mempelam dan 70 orang lagi dari kariah Tambun Tulang.

Penerima zakat menerima RM700 setiap seorang selepas membuat pemeriksaan kesihatan yang dijayakan oleh Jabatan Kesihatan Negeri Perlis. – BERNAMA


Keluarga Najib bantu calon Kerajaan Perpaduan, kata Nazifuddin

PETALING JAYA: Datuk Mohd Naziffudin Najib menjelaskan sebagai keluarga Datuk Seri Najib Razak, mereka akan membantu calon Kerajaan Perpaduan gabungan Barisan Nasional (BN) dan Pakatan Harapan pada Pilihan Raya Negeri (PRN) 15 ini.

Nazifuddin yang juga Ketua UMNO Langkawi itu berkata, pihak di luar keluarganya tidak benar-benar mewakili apa yang ada dalam fikiran perdana menteri keenam itu yang sedang berdepan hukuman penjara 12 tahun atas tuduhan pecah amanah, menyalahgunakan kedudukan dan pengubahan wang haram dana RM42 juta milik SRC International Sdn Bhd (SRC).

“Tetapi sebagai sebuah keluarga, kami membantu calon kerajaan sedia ada dan kami mahu melihat kerajaan (persekutuan) yang stabil untuk meneruskan pentadbiran negeri baharu yang akan ditubuhkan di bawah kerajaan campuran.

“Kami adalah sebahagian daripada kerajaan ini, kebanyakan keluarga saya bersama UMNO dan kami mahu melihat kerajaan ini terus mewujudkan sebuah negara yang stabil dan bergerak ke hadapan untuk memulihkan ekonomi yang positif,” katanya lapor Malaysiakini.

Kenyataan itu menyusul selepas Presiden Pertubuhan Jalinan Perpaduan Negara Malaysia, Syed Muhammad Imran Syed Abdul Aziz semalam mendakwa semua ahli dan penyokong Najib atau ‘Bossku’ menzahirkan sokongan kepada Perikatan Nasional (PN) pada PRN.

Dipetik Sinar Harian, gesaan dibuat kerana mereka mendakwa telah hilang kepercayaan terhadap Presiden UMNO, Datuk Seri Ahmad Zahid Hamidi.

Nazifuddin juga membidas penyokong bekas perdana menteri itu yang mengeksploitasi PRN demi kepentingan sendiri.

Beliau menegaskan pilihan raya di enam negeri dan usaha menegakkan keadilan untuk Najib adalah dua isu yang berbeza.

“Sekarang ini, disebabkan jadual dan acara-acara berkaitan pilihan raya negeri, saya rasa orang mengambil kesempatan daripadanya untuk keuntungan mereka sendiri,” katanya.

Author

Media Variasi

View all posts

View all posts


Perkara perpaduan ummah, fokus utama menteri agama

PUTRAJAYA: Usaha memperkasakan perpaduan ummah akan menjadi fokus utama dalam bersama-sama ke arah pembangunan negara, kata Menteri Agama Senator, Datuk Dr Mohd Na’im Mokhtar.

Beliau berkata, ini berikutan situasi kini yang dilihat berlakunya perpecahan dalam kalangan masyarakat sekali gus menjadi antara isu besar yang wajar diberi tumpuan dan penyelesaian.

“Insya-Allah dengan berkat doa rakyat dan sokongan daripada semua agensi agama, kita akan pastikan supaya matlamat Islam itu dapat dimartabatkan di negara ini dan insya-Allah akan berjaya dalam usaha menyatukan kesemua ummah.

“Prinsip saya ialah ‘I seek to understand’. Hari ini, Perdana Menteri Datuk Seri Anwar Ibrahim akan mengadakan mesyuarat Kabinet yang pertama jadi saya akan lihat dahulu inti pati mesyuarat itu…apa yang ingin dibawa beliau (Anwar) supaya kita boleh menetapkan fokus untuk sama-sama bangunkan negara,” katanya.

Beliau berkata demikian ketika ditemui pemberita selepas mengimbas kad perakam waktu di pejabatnya sebagai simbolik bermulanya tugas beliau secara rasmi selaku menteri bagi portfolio itu di Bangunan Jabatan Kemajuan Islam Malaysia (Jakim) di Putrajaya, hari ini.

Dalam pada itu, Mohd Na’im berkata, pertemuan bersama pihak berkepentingan seperti agensi-agensi kerajaan dan badan-badan berkaitan akan turut diadakan bagi memahami kehendak dan hasrat mereka ke arah memperkasakan ummah dan pembangunan negara.

Turut hadir pada sesi itu, Ketua Pengarah Jakim, Datuk Hakimah Mohd Yusoff.

Terdahulu, Mohd Na’im tiba di Bangunan Jakim pada 8.31 pagi dan mengimbas kad perakam waktu di pejabatnya pada 8.33 pagi sebelum mengadakan sesi bacaan yasin dan doa selamat.

Pada Sabtu lepas, beliau mengangkat sumpah jawatan sebagai Ahli Dewan Negara di Parlimen dan jawatan menteri di Istana Negara susulan pengumuman pembentukan Kabinet baharu oleh Perdana Menteri Jumaat lepas. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts